Tag, spis! Dette er mit legeme som brydes for jer. Gør dette til minde om mig! 1. Kor. 11:23-24.\nDer er meget som vil hindre os når vi skal nyde Herrens nadver. Som kan plage og binde mange Guds børns hjerter så det fuldstændig frarøver dem den trøst, forløsning og fryd nadveren skulle give os.\nEn af de største hindringer er at nadveren bliver opfattet som en slags højtidelig offerfest, hvor vi skal give Gud noget godt. Som om vi skal træde frem for alteret med noget offer som behager Herren; vor ydmyghed, anger, tro, bøn, gode forsætter osv.\nDa har vi ikke gjort os klart at nadveren er et nådemiddel, hvor Herren tværtimod vil give os, hans stakkels, fattige og knuste børn, den trøst, styrke og hvile vi trænger til.\nLæg altså mærke til at nadveren, nøjagtig som Guds ord, er et nådemiddel! På samme måde som man ikke kommer til Ordet for at give eller fremvise noget godt for Gud. Men bare for at få noget godt, få kraft og hjælp til vor svage tro, vor mangelfulde anger og bøn osv. Sådan bør man også komme til Herrens hellige nadver som til et nådemiddel, hvor man bare søger hjælp til alt det man mangler.\nDu gruer for at gå til Herrens bord. For du ved med dig selv at dit daglige liv er så fuldt af fald. Du er ikke sådan som en ret kristen skal være. Der er noget sygt, enten i troen eller i dit liv. Der er en betænkelig mangel ved din kristendom, og derfor kan du ikke gå frem med frimodighed til Herrens bord.\nMen hvad andet betyder dette end at du fuldstændig har glemt hvad som var hele hensigten og målet med nadveren! Den skulle jo netop være et lægemiddel mod al denne sygelighed og mangler i vor tro og vort liv.\nHvis alt var ret med din kristendom, med troen og dit liv, da behøvede du ikke at benytte dette nådemiddel. På samme måde som med Kristus og hele hans fuldbragte værk - som ikke var kommet for retfærdige, men for syndere. Selv siger han også at de friske har ikke brug for en læge, kun de syge.\nTænk dig at en fysisk syg bliver opfordret til at gå til læge, men bare svarer at "det tør jeg ikke, for jeg er så frygtelig syg. Der må være noget vældig galt med mit blod. Mit udslet er så enormt. I så elendig tilstand kan jeg jo ikke gå til læge. Først må jeg jo blive lidt bedre." Ville man ikke blive forskrækket over en sådan dårskab, og svare: "er det ikke netop for sygdom man skal gå til læge?"\nNøjagtig på samme måde bliver det når man på grund af åndelig sygdom og mangler er bange for at gå til Herrens hellige nadver. Den er jo netop givet os til hjælp og lægemiddel mod alle slags mangler og sygdomme.\nLad os aldrig glemme den kærlige Frelsers store omsorg da han indstiftede dette nådemiddel! Hvad var det han selv sagde om sit blod da han rakte dem den velsignede kalk? Blandt alt det mangfoldige og store som kunne være sagt om dette blod, nævner han bare dette: Det bliver udgydt til syndernes forladelse.\nDer ser vi hvad det var han ville med dette. Det var til trøst mod synden, mod denne nød som pinte hans børn allermest, han indstiftede nådebordet: Til syndernes forladelse!\nDet er synden, bevidstheden om synd og utroskab mod min Gud, som frarøver mig den trøst og frimodighed jeg skulle have ind for ham. Men det er netop som et lægemiddel mod denne nød og plage Herren indstiftede dette salige mindemåltid. Vi skulle mindes hans soningsdød.\nVi bliver trætte på vort livs vandring. Sjælen bliver mat og sulten. Vi bliver bedrøvet og såret over vore fejltagelser, vor famlen og vore fald. Men så har Gud placeret nadverbordene som hvilesteder langs vejen. For at vi skulle stoppe op der og få ny kraft gennem livets brød. Ved at mindes ham og nyde det legeme og blod som blev udgydt til vore synders forladelse. Og dermed på ny blive overbevist om at Gud ikke er imod os, men med os.\nDermed er det også klart at det er når vi oplever særlige kriser, er i åndelig ubalance o.l. som er rette tid til at skynde sig til Herrens nådebord. Netop som samme tilstand skal gøre at vi skynder os til Ordet.\nDette er også grunden til at gamle åndens lærere, som havde set dette, talte om det at være en værdig nadvergæst på en måde så man kunne undres over om de var ved sine fulde fem.\nLuther siger. "Du bør gå ofte til dette bord, men særligt når du er vel skikket til det, d.v.s. når du er tynget af mange og store synder."\nSom svar på spørgsmålet hvornår bør man gå til Herrens nadver, siger doktor Svedberg: "Når trællesindet begynder at indtage den barnlige tillidens rum i dit hjerte."\nDisse har forstået at nadveren er et nådemiddel.


KvindeGuiden: KvindeGuiden: Krop-Sind-Ånd Messerne\nSepstrupvej 67, 8653 Them\nTlf.: 86 86 93 55\nMed danskernes enorme interesse for holistisk livsstil og alternative behandlingsmetoder, og tilsvarende interesse for personlig udvikling og spiritualitet, har Krop-Sind-Ånd Messerne stor succes med deres tilbagevende messer.\nDanmarks største arrangør\nFire gange om året samler de, som Danmarks største arrangør af holistiske og spirituelle messer, hundredvis af udstillere, eksperter og foredragsholdere indenfor alternativ behandling, sund livsstil, personlig udvikling og spiritualitet.\nPå de store Krop-Sind-Ånd Messer i København, Aarhus og Aalborg venter der besøgende et mekka af inspiration, viden og idéer til en holistisk livsstil samt møde med masser af spændende mennesker, der deler ud af deres erfaring og viden indenfor blandt andet akupunktur, kostterapi, yoga, meditation og kropsterapi, re-birthing, natur- og blomsterremedier, massage, coaching, NLP, tankefeltterapi astrologi og clairvoyance. Her er der fokus på, hvordan man stimulerer krop, sjæl og sanser, og opnår et liv i balance og harmoni.\nOg på årets store mystik messe, 'Mystikkens Univers', kan man stifte bekendtskab med en spændende verden indenfor det åndelige og spirituelle univers. Fra auralæsning, kinesiologi, naturmedicin, homøopati, runehealing og trancehealing til sandlæsning, shamanistisk healing, tarot, tantrisk yoga, enneagram, hypnose, healing, håndlæsning, numerologi, asetro, inkahealing, aurafoto, psykometri, cirkelarbejde, aurategning, tankens kraft, klarsyn, sjælshoroskoper, karmasitting, programmering af sten, kinesisk hånddiagnose, drømmetydning, indigobørn, esoterisk astrologi og meget, meget mere.\nPå messernes stande kan man endvidere købe spåsæt, penduler, medicinpunge, drømmefangere, engle, orakler, spirituelle startpakker, glasengle, tarot- og englekort, feng shui symboler, duftlamper, æteriske olier, røgelse, drager, feer, sten, krystaller, smykker, trommer, amuletter, tibetanske syngeskåle, blomsterremedier, spirituelle bøger og tidsskrifter.\nPå messen kan man få stillet sin nysgerrighed, finde inspiration - og måske endda få svar på nogle af livets store spørgsmål. Her præsenteres den nyeste viden indenfor holistisk livsstil, alternative behandlingsmetoder, personlig udvikling og den spirituelle verden.\nShopping - Krop-Sind-Ånd Messerne\nKalender - Krop-Sind-Ånd Messerne\nKrop-Sind-Ånd Helsemesse Aarhus Aarhus, Ceres Park Århus 30-09-2022\nMystikkens Univers - Messe i København 2022 Købehavn, Århusgade 04-11-2022


Tidslinje kursus - Slip fortiden og skab den fremtid du ønsker\nSKAB DIN EGEN HISTORIE – SLIP FORTIDEN OG SKAB DEN FREMTID DU ØNSKER\nHar du nogensinde fået at vide, at du overreagerede – og du ikke var enig? Eller undgår du arrangementer, hvor du risikerer at opleve ubehagelige følelser. Har du sat mål for fremtiden, og ladet dem løbe ud i sandet? Oplever du, at dagene bare flyder forbi?\nFortiden er trods alt kun fortid, og alligevel kan den hæmme og begrænse dig i de valg, du tager for din fremtid. På denne 2-dages workshop vil du lave en intensiv oprydning i dit ubevidste og find ressourcerne til at gøre det, du altid har drømt om.\nVores erfaringer og de minder, der følger med dem, påvirker den måde, vi lever vores liv på. De påvirker vores selvopfattelse og forhindrer os i at leve det liv, vi ønsker.\nGiv slip på balasten, så du kan flyve ud over din fremtid.\nfølelsen af ikke at kunne give slip på fortiden og sige pyt\nat have svært ved at give dig selv lov til at lykkes\ngøre noget andet end det, du inderst inde ved er det rigtige\nat tvivle på din intuition\nat have taget en beslutning og ikke fået gjort noget ved det\nat mangle fornemmelsen af hvad du selv vil\nAt føle dig begrænset\nEller …. [indsæt selv en følelse eller negativ tanke her]\nDu har måske prøvet at beslutte dig for, at NU skal det være anderledes. Måske har du endda brugt al din viljestyrke og gennemført en ændring for så udmattet være faldet tilbage i de gamle følelser eller mønstre efter et stykke tid.\nSkønne spildte kræfter! …og du har INGENTING fået ud af det eller endnu værre blot en bekræftelse af de gamle negative forestillinger om dig selv.\nLad mig fortælle dig, at det kan blive anderledes. Du kan gennemføre en ændring, der holder. Det er hårdt arbejde – Ja. Med de rigtige teknikker er det muligt at undgå at falde tilbage. Når der ikke længere er noget at falde tilbage på.\nPå denne workshop vil du blive hjulpet til:\nAt lade fortid være fortid\nAt komme tættere på dig selv, og den du er inderst inde\nAt skabe kontakt til dine ønsker og behov\nTeknikker til at gøre status i dit liv.\nViden om hvorfor det kan være så svært, at gennemføre forandringer ved hjælp af viljestyrke\nHjælp til at slippe mindst 3 gamle negative følelser eller overbevisninger\nMulighed for at genopdage de ressourcer netop du skal bruge for at skabe din fremtid.\nEn metode til at sætte mål og lægge planer, der holder.\nHelle Henriksen siger om workshoppen:\nDet var den perfekte kick-start på rejsen mod mine mål. Jeg har længe spændt ben for mig selv og ikke helt kunne finde frem til hvor mine begrænsninger lå. Rejsen tilbage over tidslinjen fik det til at stå klart for mig. Lisbeth har en kanon kombination af både nærvær og professionalisme. Hun holdt mig fast med din rolige stemme, førte mig gennem alle situationerne i trancen og guidede mig til at finde og implementere de nye overbevisninger og ressourcer.\nDet har virkelig været noget af en øjenåbner, Tak!\nDu kan finde flere tilbagemeldinger nederst på siden.\nSkab din egen historie – Slip fortiden og skab den fremtid du ønsker er til dig, der ønsker noget nyt af dit liv. Det kan være dig, der vil:\nskabe en ny begyndelse\nGøre noget andet end det du plejer\nOpleve dig selv på en ny måde\nEller dig, der ønsker, at der skal ske noget nyt i dit liv.\nEfter disse 2 dage vil du have konkrete og effektive redskaber til selv at sætte nye mål. Du vil vide hvordan du skaber forbindelse mellem tanke og handling. Oplevet hvordan du kan navigere i dine tanker og følelser.\nLisbeth Lysdal er hypnoterapeut , NLP terapeut og coach\nHypnoterapeut, NLP terapeut, coach og projektleder har årelang erfaring i arbejdet med mennesker i forandring. Hun er specialist i at støtte mennesker i at nå deres personlige mål.\nVed hjælp af coaching, NLP og hypnose har hun med succes gennem 1:1, workshops og kurser hjulpet mennesker til at skabe et mere givende og positivt liv både privat og på arbejdspladsen.\nDeltagerpris : Kr 2200 inkl moms.\nPrisen for denne intensive 2-dages workshop er inklusiv kaffe/te og lidt sødt, kursus materiale samt individuel støtte og sparring er:\nDet er ikke dyrere end 2 coaching sessioner, og du får redskaberne med hjem til senere brug.\nDer er 10 pladser på workshoppen, så der er god tid til at alle får den personlige sparring, som de har brug for.\nbegge dage fra kl. 9-16:30\nLukket indtil ny datoer er klar\nUdtalelser fra tidligere workshop deltagere:\nDet er virkelig en dyb og transformerende rejse man kommer ud på, uforløste følelser dukker op og bliver bearbejdet.\nUnder én af de mange tidsrejser vi var på, dukkede der noget helt nyt op for mig, det var en oplevelse fra jeg var 7 år, som blev ændret fra noget ubehageligt til en god oplevelse.\nNår Lisbeth guider har hun en meget behagelig stemme og man føler sig fuldstændig tryg.\nDet er hårdt arbejde og man bliver træt, men det er træt på den gode måde.\nMan kan selvfølgelig ikke ændre på hvad der er sket i sin fortid, men man kan ændre på hvilken betydning man vil give disse oplevelser.\nKurset indebærer nogle intense dage, hvor man får tænkt over nogle ting, som man ikke tænker over til hverdag, man får reflekteret over blandt andet sine værdier, begrænsninger, fortid, nutid og fremtid.\nLisbeth guidede os med sin rolige behagelige stemme – aldrig har jeg været så afslappet i min krop i vågen tilstand.\nDer blev givet konkrete redskaber til at arbejde med en individuel målsætning, så workshoppent naturligt rækker ud over mere end de to kursusdage, og tanker bliver gjort til handling.\nTidslinjekurset har givet mig en indsigt jeg vil have med mig længe. Anne, 23 år\nVed hjælp af tidslinjekurset er jeg begyndt at tænke anderledes og opfatte verden på en mere positiv måde. Da weekenden for kurset var gået, havde jeg en dejlig og befriende følelse i kroppen. Jeg følte for første gang i mange år at jeg fortjerner at være glad, og at jeg er klar til det. Jeg har fået nogle redskaber med, som jeg tænker på og bruger ofte. Jeg har altså haft en virkelig god oplevelse med kurset, og selvom jeg stadig har mine dårlige perioder, er jeg kommet meget længere i min kamp for at komme sygdommen til livs.\nTak Lisbeth, for en fantastisk oplevelse! Lisa, 23 år\nFantastisk rejse !!\nJeg undres over, hvor lidt der skal til, både for at blokere for det gode liv, men mest af alt hvor let jeg fik ryddet det af vejen, noget der har fyldt så meget, endda uden at jeg var klar over det.\nFra dag 1 har der været en mærkbar forskel.\nI dag 4 mdr senere, kan jeg se hvor meget jeg har rykket mig på min personlighed, og fortsat gør det.\nJeg tør være mig, stå ved mine meninger og bedst af alt tør jeg sige fra når noget ikke føles rigtigt. Det gælder både i nære relationer og overfor autoriteter. Noget der virkelig har været en kamp for mig.\nJeg har i størstedelen af mit liv været en “pleaser”. Før i tiden tænkte jeg af når jeg sagde nej, ville mennesker omkring mig nok blive kede af det, i dag kan jeg se at det ikke er sådan, der hvor mavefornemmelsen ikke vil være med, bliver der nu sagt fra.\nJeg kan varmt anbefale kurset til alle! Lisbeth, du er utrolig behagelig, og en god tryg følelse strømmer en i møde fra starten.\nDu forstår i den grad at respektere det enkelte menneske, der var tid, rum og overskud til ALLE der deltog.\nTil dig der vælger ten workshop hos Lisbeth vil jeg sige, “velkommen i dit nye liv”\nMange taknemmelige hilsener fra Linda


Det bliver alt for dyrt at uddanne revisorer – fremdriftsreformen må om igen | FSR - danske revisorer\nForside > Presse og nyheder > Vi mener: > Ugens kommentar > Ugens kommentar 2015 > Det bliver alt for dyrt at uddanne revisorer – fremdriftsreformen må om igen\nDet bliver alt for dyrt at uddanne revisorer – fremdriftsreformen må om igen\nDebatUgens kommentar, 20. marts 2015\nFremover bliver det dyrt at uddanne revisorer. Det kan blive dyrt for det danske samfund, som hidtil har haft stor succes med at give gratis adgang til auditorierne på universiteterne.\nI foreningen er vi bekymrede over udviklingen, som er en konsekvens af den fremdriftsreform, regeringen vedtog sidste år. Revisorbranchen spiller som leverandør af troværdig regnskabsinformation en nøglerolle i udviklingen af en konkurrencedygtig økonomi. Med en ekstra regning på op til 100.000 kr. for at få en relevant kandidatgrad er der en overhængende risiko for, at der bliver færre kandidater til revisorbranchen, og at uddannelsen af nye kandidater koncentreres om de store byer.\nDet er helt igennem utilfredsstillende og uforståeligt, at politikerne på den måde kasserer en succesfuld uddannelsesmodel, som hidtil har genereret højt kvalificerede kandidater, der er gået direkte fra universitetet og i arbejde - og hvor rigtig mange har ikke ligget samfundet til last og trukket på SU-systemet, fordi de har arbejdet fuld tid ved siden af studiet.\nFormålet med fremdriftsreformen var at spare samfundet for udgifter til studerende, som er lang tid om at gennemføre deres studie. I foreningen er vi generelt enige i den målsætning. Men vi må konstatere, at for revisorbranchens kandidater vil fremdriftsreformen have den modsatte effekt. Revisorernes kandidatuddannelse fungerer nemlig anerledes. Mange af de studerende arbejder i et revisionsfirma ved siden af studierne, og den praktiske erfaring med regnskaber og revision er helt afgørende for at revisorerne har de fornødne kvalifikationer den dag, de får autorisation til at skrive under på virksomhedernes regnskaber.\nDet er heldigvis ved at gå op for andre end revisorerne, heriblandt Dagbladet Politikens uddannelsesredaktør Jacob Fuglsang, som under overskriften ”Fremdriftsreform bliver tilbagetog for regeringen” bl.a. skriver: ”Desuden er det en mærkesag for ministeren at få overgangen fra uddannelser til arbejdsmarkedet til at hænge bedre sammen. Og det er netop hvad der er lykkedes for revisoruddannelsen, hvor de færdige kandidater bliver ansat, før blækket på deres eksamensbevis er tørt. Blandt andet fordi kandidaterne forener erfaring fra arbejdsmarkedet med den viden, de har fået på uddannelsen."\nSå vores opfordring til politikerne er, at lade fremdriftsreformen gå om - og droppe den tilgang, at ”one size fits all”. De bør i stedet tage hensyn til, at der er forskel på studierne og til, at i nogle studier har den praktiske erfaring stor betydning for det faglige niveau hos de færdiguddannede kandidater.\nAlternativet er – og det kan være en ligeså god løsning – at åbne mulighed for fireårige erhvervskandidatuddannelser, så de studerende kan tage overbygningen på fire år mod til gengæld at have et relevant arbejde ved siden af og afstå fra at modtage SU. Det har den store gevinst, at kandidaterne er klar til arbejdsmarkedet med relevant erfaring og skarpe kompetencer fra dag ét, de står med eksamensbeviset i hånden.\nMed den rigtige fremdriftsreform risikerer politikerne at skyde sig selv i foden og gå glip af vigtige bidrag fra revisorbranchen. Hvis dansk økonomi skal helt frem i førerfeltet, er det afgørende, at virksomhederne er konkurrencedygtige. Det kræver høj tillid mellem virksomhederne indbyrdes og mellem virksomheder og myndigheder, og det kræver adgang til økonomisk rådgivning på et højt fagligt niveau. Revisorbranchen spiller med dens højtuddannede medarbejdere en central rolle i den forbindelse. Fremdriftsreformen gør det ikke lettere at udfylde den rolle.


Fritvalgsblanket. Ved delydelse anfør denne/disse: - PDF\nDownload "Fritvalgsblanket. Ved delydelse anfør denne/disse:"\n1 Fritvalgsblanket 1. Virksomhedsoplysninger CVR-nummer: Virksomhedens navn: Adresse, postnummer og by: Telefon og fax: Hjemmeside: Kontaktperson: 2. Serviceydelser Denne fritvalgsblanket omfatter følgende ydelser (sæt kryds): Praktisk bistand Personlig hjælp Madservice Delydelse Ved delydelse anfør denne/disse: 3. Økonomiske krav 3.1. Undertegnede fritvalgsleverandør erklærer hermed på Tro og love, at virksomheden på tidspunktet for udarbejdelse af fritvalgsblanketten Ikke har ubetalt, forfalden gæld til det offentlige som overstiger kr Undertegnede samtykker hermed i, at de ovennævnte afgivne oplysninger kan kontrolleres ved henvendelse til SKAT af den kommune, hvor der søges godkendelse.\n2 3. Økonomiske krav fortsat 3.2. Virksomhedens omsætning og overskud har de seneste 3 år været Omsætning: Overskud: Nystartet virksomhed, kan derfor ikke vedlægge de ønskede oplysninger. Nystartet i år: 3.3. Forsikringsforhold Undertegnede fritvalgsleverandør erklærer hermed, at virksomheden har tegnet de lovpligtige og nødvendige forsikringer, der sikrer medarbejderne og Kommunen mod skader og andet tab opstået ved leverandørens og dennes medarbejdernes handlinger eller undladelser. Fritvalgsleverandøren er erstatningspligtig efter dansk ret almindelige regler for de skader og tab, denne eller dennes medarbejdere måtte påføre myndigheden. Der henvises til efterfølgende policenumre for disse forsikringer: 4. Oplysninger om leverandørens medarbejdere 4.1. Undertegnede fritvalgsleverandør erklærer at have følgende antal medarbejdere fordelt efter type og uddannelseskategori på tidspunktet for anmodning om fritvalgsblanket: Fastansatte: Løstansatte: Antal fuldtidsækvivalenter:\n3 4. Oplysninger om leverandørens medarbejdere fortsat Fordeling på uddannelseskategorier - praktisk bistand og personlig hjælp: Sygeplejersker: Fysio- og ergoterapeuter: Social- og sundhedsassistenter: Social- og sundhedshjælpere: Plejehjemsassistenter: Hjemmehjælpere - 7 eller 14 ugers hjemmehjælpsuddannelse: Andre: Fordeling på uddannelseskategorier - madservice: Økonoma: Køkkenleder: Køkkenassistent: Kok: Smørrebrødsassistent: Andre: 4.2. Håndtering af ansættelse på særlige vilkår: Undertegnede fritvalgsleverandør erklærer at ville overholde de kommunale krav til ansættelse på særlige vilkår Gaveforbud Undertegnede fritvalgsleverandør erklærer at ville sikre, at samtlige medarbejdere gøres bekendt med den lokale kommunale politik i forhold modtagelse af gaver m.m. og vil sikre, at denne overholdes. 5. Krav til ydelsen Krav til madservice 5.1. Egenkontrolprogram og næringsberegning Undertegnede fritvalgsleverandør erklærer, at vi på tidspunktet for udarbejdelse af fritvalgsblanketten har et godkendt egenkontrolprogram i henhold til lovgivningens krav. Undertegnede fritvalgsleverandør erklærer at ville sikre en produktion i overensstemmelse med principperne i Anbefalinger for den danske institutionskost, herunder at kunne udføre de nødvendige næringsberegninger.\n4 5. Krav til ydelsen fortsat Krav til personlig pleje 5.2. Praktikplads Undertegnede fritvalgsleverandør erklærer at være godkendt eller have til hensigt at ville søge om godkendelse som praktikplads for uddannelse af elever. 6. Krav til samarbejde 6.1. Klagehåndtering Undertegnede fritvalgsleverandør erklærer at ville deltage i klagesagsbehandling samt besvarelse alle klagehenvendelser i overensstemmelse med de lokalt fastsatte retningslinjer. 7. Generelle vilkår Fritvalgsleverandørens opmærksomhed henledes på, at anvendelse af blanketten sker på vilkår af, at virksomheden overholder de til enhver tid gældende kommunale og nationale regler om: Notatpligt Tavshedspligt Oplysnings- og tilbagemeldingspligt Videregivelse af oplysninger Fritvalgsleverandørens opmærksomhed henledes endvidere på, at lov om social service, og arbejdsmiljølovgivningen finder anvendelse ved udøvelse af leverandørvirksomhed på fritvalgsområdet. Underskrift Dato: Navn (blokbogstaver): Underskrift:\n5 Vejledning til Fritvalgsblanket Du har nu mulighed for at få en fritvalgsblanket til din virksomhed. Fritvalgsblanketten kan du bruge, når du søger om godkendelse som leverandør under fritvalgsordningen i kommunerne. Du kan også bruge den ved afgivelse af tilbud i en udbudsrunde. Fritvalgsblanketten er en administrativ lettelse for virksomheder og kommuner. Med fritvalgsblanketten har du ét dokument, som samler en række af de oplysninger, der normalt skal indsamles og afgives hver gang, virksomheden skal godkendes. Fritvalgsblanketten er samtidig en ensartet måde at præsentere oplysningerne på. Fritvalgsblanketten udfyldes ved afkrydsning og ved at skrive de oplysninger, du bliver bedt om i hvert punkt. Hvis der et krav, jeres virksomhed ikke kan leve op til, skal I ikke sætte kryds. I vil stadig kunne bruge fritvalgsblanketten i de kommuner, hvor dette krav ikke er stillet. Når du udfylder fritvalgsblanketten har du følgende muligheder: Du kan udskrive fritvalgsblanketten, udfylde den og skrive under. Du kan udfylde fritvalgsblanketten på skærmen, udskrive det færdige resultat i det ønskede antal eksemplarer og skrive under. Hvis du har en digital signatur, kan du udfylde fritvalgsblanketten på skærmen, og sende den direkte til kommunen på . Du kan vælge at få en fritvalgsattest, der gælder alle de fritvalgsbelagte områder, dvs. praktisk bistand, personlig pleje og madservice, 2 af disse områder eller blot et enkelt område. Vælg kun de områder, der er relevant for de ydelser virksomheden leverer. Bemærk, at du bekræfter med din underskrift på fritvalgsblanketten, at de afgivne oplysninger er korrekte. Viser det sig, at det ikke er tilfældet, kan grundlaget for virksomhedens godkendelse på baggrund af fritvalgsblanketten principielt falde bort. Fritvalgsblanketten har ikke en bestemt gyldighed. Da blanketten indeholder økonomiske tal, der opdateres hvert år, vil der dog i praksis være behov for at udfærdige en ny blanket efter afslutning af hvert regnskabsår. Virksomhedsoplysninger: Angiv de ønskede oplysninger. Har virksomheden ikke en hjemmeside eller et CVR-nummer udfyldes disse oplysninger ikke. Bemærk, at hvis CVR-nummeret udfyldes on-line indsættes automatisk de øvrige oplysninger direkte fra CVR-registeret. Serviceydelser: Angiv ved afkrydsning hvilke ydelsesområder, fritvalgsblanketten skal omfatte. Leverer virksomheden alene en delmængde af ydelserne på et ydelsesområde (eks. tøjvask som en del af praktisk bistand) angives den /disse ved afkrydsning af feltet delydelse. Økonomiske krav: Punkt 3.1. udfyldes ved afkrydsning. Virksomheden erklærer på tro og love, jf. lov nr. 336 af 13. maj 1997 (Lov om begrænsning af skyldneres muligheder for at deltage i offentlige Udbudsforretninger), at den ikke har ubetalt, forfalden gæld til det offentlige som overstiger kr En tro og love erklæring er en udbredt standard. Bemærk, at der samtidig gives samtykke til evt. kontrol af oplysningerne. Punkt 3.2. udfyldes med de konkrete tal for omsætning og overskud de seneste 3 år. Er virksomheden nystartet markeres dette ved afkrydsning og der angives i stedet tal for det antal år, hvor det er muligt samt årstal for virksomhedsetablering. Punkt 3.3. udfyldes ved afkrydsning samt angivelse af policenumre for virksomhedens erhvervsansvarsforsikring og arbejdsskadeforsikring. Oplysninger om leverandørens medarbejdere: Punkt 4.1. udfyldes ved angivelse af det nuværende antal medarbejdere i virksomheden. Ved virksomheden forstås den konkrete virksomhed, der vil anvende fritvalgsblanketten, jf. punktet om virksomhedsoplysninger ovenfor. Antal løst ansatte er det antal personer (dvs. ikke nødvendigvis fuldtidsansatte), der er løst ansat i virksomheden. Antal fuldtidsækvivalenter kan beregnes på én af følgende måder: Virksomhedens samlede ATP-betaling i seneste regnskabsår divideret med den årlige sats for en fuldtidsansat (se eller Antal ansatte ganget med den enkelte medarbejders eventuelle deltidsbrøk (dvs. en fuldtidsansat gælder som 1 medarbejder, mens en medarbejder på 18,5 timer pr. uge gælder som ½ medarbejder). Efter angivelse af det samlede antal medarbejdere angives antallet opdelt på stillingskategorier. Bemærk, at der er ét felt for personlig pleje og praktisk bistand og ét felt for madservice. Udfyld kun det relevante felt (eller begge felter, hvis blanketten omfatter begge områder). Punkt 4.2. og 4.3. udfyldes ved afkrydsning. Ad punkt 4.2.: De kommunale krav til ansættelse på særlige vilkår varierer. Ved at sætte kryds i feltet angiver I, at vil leve op til de lokale krav på dette felt i den kommune, hvor fritvalgsblanketten anvendes. Ad punkt 4.3.: De kommunale krav vedrørende gaveforbud varierer. Ved at sætte kryds i feltet angiver I, at vil leve op til de lokale krav på dette felt i den kommune, hvor fritvalgsblanketten anvendes. Krav til ydelsen: Punkt 5 udfyldes ved afkrydsning. Punkt 5.1. om egenkontrol og næringsberegning er kun relevant hvis fritvalgsblanketten skal anvendes i forhold til madservice Ved afkrydsning af disse felter erklærer virksomheden, at den kan leve op til de angivne krav, hvilket er en forudsætning for at levere mad under fritvalgsreglerne. Du kan se mere om egenkontrol her: Du kan finde Anbefalinger for den danske institutionskost her: Punkt 5.2. om praktikplads er kun relevant hvis fritvalgsblanketten skal anvendes i forhold til personlig pleje. Kommunernes krav på dette område varierer. Ved at sætte kryds i feltet angiver I, at I allerede er godkendt som praktikplads eller vil søge om godkendelse, hvilket er et krav i flere kommuner. Hvis I ikke kan sætte kryds, vil det kun være et problem i forhold til at blive godkendt i de kommuner, der har netop dette krav. Krav til samarbejde: Punkt 6 udfyldes ved afkrydsning. De kommunale regler for private leverandørers medvirken til håndtering af klager varierer. Ved afkrydsning af dette felt markeres, at virksomheden er villig til at leve op til de lokale vilkår i de enkelte kommuner, hvor fritvalgsblanketten anvendes. Generelle vilkår: Anvendelse af fritvalgsblanketten sker på vilkår af overholdelse af en række forskellige vilkår. Ved udfyldelse og underskrift bekræfter du, at I som virksomhed er indforstået med dette. Underskrift: En gyldig fritvalgsattest skal være underskrevet af en person, der er tegningsberettiget eller på anden måde har ret til at repræsentere virksomheden. Antal fastansatte er det antal personer (dvs. ikke nødvendigvis fuldtidsansatte), der er fastansat i virksomheden.\nKrav til leverandør af hjemmehjælp i Norddjurs Kommune\nKrav til leverandør af hjemmehjælp i Norddjurs Kommune Januar 2012 1. Ydelser som leverandøren kan søge godkendelse til: Praktisk hjælp i dagtimerne på hverdage Personlig pleje. Leverandøren er forpligtet\nSamlet bilag til Punkt 20 kommunalbestyrelsens dagsorden Mødet den 9. januar 2006\nSamlet bilag til Punkt 20 kommunalbestyrelsens dagsorden Mødet den 9. januar 2006 Indeholder: Aftale om datassikkerhed Fritvalgsblanket Kontrakt madservice Kontrakt til godkendelse af leverandører Kontrakt\nHandicaprådet BESLUTNINGSREFERAT Sted: Mødelokale 4, rådhuset Dato: Torsdag den 8. oktober 2015 Start kl.: 15:30 Slut kl.: 16:50 Medlemmer: Jens Holst Preben Fruelund Kaj Aagaard Alice Brask Olaf Krogh\nVoksen- og plejeudvalget BESLUTNINGSPROTOKOL Sted: Mødelokale 1, rådhuset Dato: Tirsdag den 27. september 2016 Start kl.: 14:00 Slut kl.: 15:30 Medlemmer: Fraværende: Olaf Krogh Madsen (L) Lars Sørensen\nÆldrerådet BESLUTNINGSREFERAT Sted: Auning Sognehus Kirkevej 8, 8963 Auning Dato: Torsdag den 3. oktober 2013 Start kl.: 9:00 Slut kl.: 12:00 Medlemmer: Svend Erik Christiansen Jens Erik Madsen (formand)\nKrav til leverandører af hjemmehjælp\nNorddjurs Kommune Januar 2008 Krav til leverandører af hjemmehjælp 1. Ydelser som leverandøren kan søge godkendelse til: Praktisk hjælp i dagtimerne på hverdage Personlig pleje. Leverandøren er forpligtet


Argan olie | Det flydende guld der gør dig sund og smuk\nFredag d. 17. august 2012 - af Hanne Vinther Mikkelsen, foto: Panthermedia\nDet ser måske ikke ud af meget, men det sjældne Argan træ gemmer på en skøn og sund hemmelighed. Berberkvinderne i det sydlige Marokko har i hundredvis af år udvundet olie af argan nødderne - argan olie - og brugt den som kosttilskud og til kosmetiske behandlinger.\nOg argan olie virker mod det meste. Fra rynker til åreforkalkning. Fra bumser til for højt blodtryk. Fra spaltet hår til sukkersyge. Fra tør hud til nogle typer af kræft.\nHer kan du købe 100 % ren arganolie til hud og hår >>\nHerhjemme er mirakelmidlet arganolie også kommet på hylderne hos flere og flere helsebutikker, kosmetologer og frisører. Olien er nemlig smækfuld af antioxidanter, E-vitamin og har et ekstremt højt indhold af flere gavnlige Omega fedtsyrer. Argan olie indeholder faktisk op mod fem gange så meget naturligt E-vitamin som andre vegetabilske olier, og det sætter fart på fornyelsen af kroppens og hudens celler. Så det er bare med at komme i gang med at smøre og spise.\nLÆS MERE: Denne olie skal du smøre din krop ind i\nArgan olien kan bruges i madlavningen eller tages i kapselform som kosttilskud. Og det er ikke småting, argan olien efter sigende kan hjælpe mod. Som udgangspunkt kan den virke anti-inflammatorisk og dermed dulme f.eks. gigt- og generelle muskelsmerter. Argan olien kan også sænke blodtrykket og smøre årerne, så du undgår forkalkning og forsnævring.\nLÆS MERE: Dit blodtryk kan påvirkes af mange forskellige faktorer. Lakrids er en af dem. Læs hvor meget lakrids, der får blodtrykket til at stige\nAmerikanske forskere har samtidigt opdaget, at antioxidanterne i argan olie virker mod visse typer kræft. Blandt andet prostata-kræft, da den i nogen grad kan bremse celledelingen. Og i Marokko, argan oliens hjemland, er den almindeligt brugt til behandling af sukkersyge, ligesom den menes at kunne forebygge diabetes 2, gammelmandssukkersyge, som rammer stadig flere på grund af usund livsstil.\nI madolien, hvor nødderne har været ristede, finder man en let smag af mandler og nødder og et helt usædvanligt højt indhold af Omega-6 eller Omega-9 (over 80%). Den har en ret udpræget smag og skal kun bruges til madlavning, hvor den ikke skal opvarmes til høje temperaturer, da den mister sin effekt. Arganolien kan i stedet dryppes på salater som dressing eller du kan dyppe dit brød i den.\nHer kan du købe arganolie til madlavning >>\nVores hår bliver tørt og mister elasticitet med alderen. Argan olie er med tiden blevet en af de vigtigste ingredienser i de forskellige olier til håret.\nSamtidigt er det E-vitamin, som findes i olien, en kraftig antioxidant, der bidrager til at bekæmpe de frie radikaler, der kan skabe problemer for håret på lang sigt.\nArgan olie på huden\nArgan olie er ifølge førende skønhedseksperter synonym med anti-ageing, og derfor er den dyrebare olie naturligt nok en af tidens mest markante trends i Hollywood. I kraft af oliens usædvanligt høje indhold af essentielle fedtsyrer og E-vitamin, som er stærke antioxidanter, fungerer den forebyggende på hudens ældning, og den kan være med til at fjerne nogle af de skader, som allerede er sket.Olien passer perfekt til alle hudtyper, selv fedtet hud. Og så skulle den altså kunne hjælpe med at stramme op, glatte ud, fylde op og fjerne små pletter på huden.\nMen her stopper det tilsyneladende ikke, da olien også er kendt for at kunne lindre eller hele eksem, betændelse, bumser, ar, pigmentpletter og overfladiske strækmærker.\nDu finder mange flere produkter med argan olie her >>\nARGAN OLIE KAN BRUGES MOD\nDen kosmetiske olie:\nKosttilskud eller madolie:\n- Smertelindrende ved lette til moderate gigt- og muskelsmerter]\nLÆS MERE: Hvorfor får vi egentlig rynker? Få svaret lige her\n4 tips til at holde huden smuk\nVi ønsker alle en smuk og stærk hud. Her får du fire tips til, hvad selv kan gøre for at holde din hud smuk\nFå din lotion og olie på shop.dk


Barnstable Canvas Photo Gallery - Ofte stillede spørgsmål(OSS)\nVælg sprog Albanian Arabic (العربية) Basque (Euskera) Portuguese [Brazilian] (Português Brasileiro) Bulgarian (Български) Catalan (Català) Chinese traditional (中文 - 繁體) Chinese simplified (中文 - 简体) Czech (Česky) Danish (Dansk)* Dutch (Nederlands) English [US] English [British] Finnish (Suomea) French (Français) Galician (Galego) Georgian (ქართული) German (Deutsch) German [formal] (Deutsch [Sie]) Greek (Ελληνικά) Hebrew (עברית) Hindi (हिन्दी) Hungarian (Magyarul) Indonesian (Bahasa Indonesia) Italian (Italiano) Japanese (日本語) Korean (한국어) Lithuanian (Lietuviškai) Macedonian (Македонски) New_strings Norwegian (Norsk) Persian (فارسی) Polish (Polski) Portuguese [Portugal] (Português) Romanian (Românã) Russian (Русский) Slovak (Slovensky) Slovenian (Slovensko) Spanish (Español) Swedish (Svenska) Thai (ไทย) Turkish (Türkçe) Ukrainian (Українська) Vietnamese (Tieng Viet) Standard sprog\nOfte stillede spørgsmål(OSS)\nHvad hvis jeg glemmer mit password?\nHvordan tilføjer jeg billeder til ";Foretrukne";?\nHvordan giver jeg et billede karakter?\nHvordan kommenterer jeg et billede?\nHvor kan jeg uploade billeder til?\nHvilken størrelse og type af billeder kan jeg uploade?\nHvordan opretter, omdøber eller sletter jeg et album i ";Mit Galleri";?\nHvordan kan jeg vælge hvem der kan se mine albums?\nHvordan kan jeg se andre brugeres gallerier?\nHvor kan jeg hente dette program til min side?\nHvad er ";Albumliste";?\nHvad er ";Upload Billeder";?\nHvad er ";Nyeste uploads";?\nHvad er ";Nyeste kommentar";?\nHvad er ";Mest viste";?\nHvad er ";Top karakter";?\nHvad er ";Mine Foretrukne";?\nSpørgsmål: Hvordan logger jeg ind?\nSvar: Gå til ";Registre";, skriv dit brugernavn og og adgangskode og marker ";Husk mig"; så vil du være logget ind næste gang du besøger siden.\nVIGTIGT: Cookies skal være aktiveret og cookie fra denne side må ikke slettes hvis du vil bruge ";Husk mig"; funktionen.\nSpørgsmål: Hvorfor kan jeg ikke logge ind?\nSvar: Registrerede du dig og trykkede på linket i den mail du fik tilsendt?. Linket vil aktivere din konto. For andre login problemer, kontakt administratoren.\nSpørgsmål: Hvad hvis jeg glemmer mit password?\nSvar: Hvis siden har et ";Glemt password"; link så brug det. Ellers kontakt administratoren for at få en ny kode.\nSpørgsmål: Hvordan tilføjer jeg billeder til ";Foretrukne";?\nSvar: Vælg et billede og tryk på ";billed info"; linket ( ); scroll ned til billed informationerne og tryk på ";Føj til foretrukne;.\nAdministratoren kan have sat ";billede information"; på som standard.\nVIGTIGT:Cookies skal være aktiveret og cookien fra denne side må ikke slettes.\nSpørgsmål: Hvordan giver jeg et billede karakter?\nSvar: Klik på et minibillede, scroll til bunden, og vælg en karakter.\nSpørgsmål: Hvordan kommenterer jeg et billede?\nSvar: Klik på et minibillede, scroll til bunden, og skriv en kommentar.\nSpørgsmål: Hvor kan jeg uploade billeder til?\nSvar: Du kan uploade billeder til en af dine albums i ";Mit Galleri";. Adminstratoren kan også give tilladelse til at du kan uploade til et eller flere albums i hoved galleriet.\nSpørgsmål: Hvilken størrelse og type af billeder kan jeg uploade?\nSvar: Størrelsen og typen (jpg, png, osv.) er valgt af administratoren.\nSpørgsmål: Hvordan opretter, omdøber eller sletter jeg et album i ";Mit Galleri";?\nSvar: Du burde allerede være i ";Administrator-Tilstand";\nGå til ";Opret/rediger Mine Albums";og tryk på ";New";. Ænder ";Nyt Album"; til det ønskede navn.\nDu kan også omdøbe et eksisterende album.\nTryk på ";Godkend rettelser";.\nSpørgsmål: Hvordan kan jeg vælge hvem der kan se mine albums?\nSvar: Du burde allerede være i ";Admin. tilstand";\nGå til ";Rediger Mine Albums. På ";Opdater album"; baren, og vælg det album du vil redigere.\nHer kan du ændre navn, beskrivelse, minibillede, og begrænse visning og kommentar tilladelser.\nTryk på ";Opdater album";.\nSpørgsmål: Hvordan kan jeg se andre brugeres gallerier?\nSvar: Gå til ";Album Liste"; og vælg ";Bruger gallerier";.\nSpørgsmål: Hvad er cookies?\nSvar: Cookies er en tekst fil som sendes fra en hjemmesside og gemmes på din computer.\nCookies tillader brugeren at forlade en side og komme tilbage uden at logge ind igen og at tilpasse siden på forskellige måder.\nSpørgsmål: Hvor kan jeg hente dette program til min side?\nSvar: Coppermine er et gratis Multimedia Galleri, udgiver under GNU licens. Det er fuld af funktioner og findes til forskellige platforme. Besøg Coppermine hjemmesiden for at læse mere eller at hente det.\nSpørgsmål: Hvad er ";Albumliste";?\nSvar: Dette vil vise dig hele galleriet med et link til hver kategori. Minibilleder kan være et link til en kategori.\nSpørgsmål: Hvad er ";Upload Billeder";?\nSvar: Denne funktion giver brugeren mulighed for at uploade et billede (størrelse og type er valgt af administratoren) til et galleri som du eller administratoren har valgt.\nSpørgsmål: Hvad er ";Nyeste uploads";?\nSvar: Denne funktion viser de nyeste filer som er uploadet til siden.\nSpørgsmål: Hvad er ";Nyeste kommentar";?\nSvar: Denne funktion viser de nyeste kommentarer med de tilhørende billeder.\nSpørgsmål: Hvad er ";Mest viste";?\nSvar: Denne funktion viser de billeder som er vist flest gange af alle brugere (uanser om de er logget ind eller ej).\nSpørgsmål: Hvad er ";Top karakter";?\nSvar: Denne funktion har opnået højest karakter fra brugererne, og viser den gennemsnitlige karakter (f.eks.: hvis fem brugere gav : ville billedet have et gennemsnit på ;Fem brugere gav billedet fra 1-5 (1,2,3,4,5) ville resuletere i et snit på .)\nKarakteren går fra (bedst) til (værst).\nSpørgsmål: Hvad er ";Mine Foretrukne";?\nSvar: Denne funktion lader brugeren gemme sine foretrukne billeder i en cookie som gemmes på vedkommendes computer.


Norwegian holder fast i gamle 737-fly - CHECK-IN.dk\n(Foto: Arpingstone, Wikimedia Commons)\nAf: Morten Lund Tiirikainen i NYHEDER 7. november 2013\nSenest opdateret: 7. november 2013 kl. 00:00 Print\nSelvom Norwegian står til at modtage 11 nye Boeing 737-800-fly til næste år og yderligere seks året efter, holder selskabet stædigt fast i de gamle 737-300-fly.\nNorwegian kan med god grund bryste sig af en særdeles ung flyflåde, som med sine cirka fem år er den yngste i Norden. Imidlertid er det også hos Norwegian, at man i dag finder nogle af Nordens ældste fly, idet Norwegian fortsat råder over ni Boeing 737-300-fly.\nSelskabet har haft ikke mindre end 28 Boeing 737-300-fly, men efterhånden som nye 737-800-fly er kommet ind i flåden, er 737-300’erne røget ud. Hele 300-flåden har tidligere været annonceret til en total-udfasning i 2012, hvilket siden blev udsat til 2013, men ifølge selskabet beholder man nu fem 737-300-fly i mindst to år endnu.\n”Vi beholder vores 737-300, fordi vi har behov for kapaciteten. Vi er et ekspanderende selskab, der åbner nye baser og ruter, og vi har brug for fly til at flyve på disse. Derudover kan vi komme i situationer, hvor vi får pludselig brug for ekstra kapacitet som, da vi eksempelvis gik ind på Karup-ruten sidste år,” oplyser Johan Bisgaard Larsen, pressechef i Norwegian, til CHECK-IN.dk.\nFordele ved ”mindre” fly\nAlderspræsidenten i Norwegian-flåden er 24 år gamle LN-KKW, der sammen med de øvrige 737-300-fly anvendes på Norwegians indenrigsruter i Norge, samt enkelte flyvninger ud i Europa. Ifølge Norwegians årsrapport for 2012 udgør 737-300-flyene 10 procent af selskabets flyvninger, men flyene er vigtige for selskabets tilstedeværelse på de norske indenrigsruter.\nDet er nemlig langt fra alle indenrigsruter i Norge, der har et passagergrundlag, som kan forsvare brugen af de store 737-800-fly. I stedet kan det bedre betale sig at flyve med 737-300-flyene, som har 148 sæder mod 737-800-flyenes 189 sæder.\nDet er ikke kun i Norge, at Norwegian har måttet sande, at ikke alle ruter kan flyves rentabelt med store fly. Således gik selskabet helt væk fra at flyve med 737-fly på ruten København – Karup, da denne blev overdraget til DAT, som nu flyver på vegne af Norwegian med et mindre og særdeles energieffektivt ATR72-fly.\nSelvom noget kunne tyde på, at fly med en mindre kapacitet end 737-800 kunne blive en nødvendighed for Norwegian, har selskabet – bortset fra de resterende 737-300-fly – ingen planer om at satse på andre flytyper. Hos Vueling i Spanien – der også er et hastigt voksende lavprisflyselskab – har man, i modsætning til de klassiske enhedsflåder, som lavprisselskaber ynder at bruge, valgt at supplere Airbus A320-flåden med fire mindre A319-fly til brug på tyndere ruter i blandt andet Nordspanien.\nBillede: LN-KKP, der forlod selskabet i januar 2011, fotograferet under landing i Birmingham International Airport. Norwegians 737-300-flåde har en gennemsnitsalder på 17,9 år. Foto: Arpingstone, Wikimedia Commons


Beyond Resort Khao Lak | Romantisk voksenresort på stranden\nDu kan glæde dig til en afslappende ferie i eksotiske omgivelser, som Khao Lak huser. Her der lagt op til romantik og kvalitetstid på allerbedste vis. Resortet er kun for voksne, så dette er den perfekte rejse til dig, der drømmer om et getaway med din partner.\nSe frem til den kridhvide sandstrand der forkæler dine tæer, og det klare vand der er lige til at hoppe på hovedet i når som helst. Når du holder ferie under de svajende palmer glemmer du alt om deadlines og planer – bare du husker hvad datoen på din flybillet hjem er.\nDenne dejlige ferie udfolder sig på Beyond Resort Khao Lak ★★★★ , som er et lækkert hotel kun for voksne. Der er derfor lagt op til romantik i den tropiske atmosfære.\n12 overnatninger på Beyond Resort Khao Lak


Ferielejlighed 90 m2 i Lundingsgade, Østerbro, København\nFerielejligheder København Lejligheder med 3 soverum Østerbro Lundingsgade ferielejlighed\nDejlig lejlighed på 1. sal med tre altaner, hvoraf den ene er sydvendt og derfor solrig hele morgen. Stort og lyst soveværelse med stor dobbeltseng. Mindre soveværelse med dobbelt sovesofa. Stue med dobbelt sovesofa. Stort badeværelse med badekar. Fuldt udstyret og ny renoveret lyst køkken med opvaskemaskine og diverse husholdningsmaskiner. Der er endvidere vaskemaskine i lejligheden. Tørre mulighed på den ene altan. Som mange andre lejligheder er denne også en ikke-ryger lejlighed.\nSoverum 3: Stue med opredning på sovesofa til 1 person.\nCentrum 2153 m.\nØsterbro: Lejligheden ligger i ca. 15 min. gåafstand til Rådhuspladsen. Der er mange cafeer og restauranter i området. Tæt på dagligvarebutikker som Irma (200 meter), Netto og Fakta. Mange specialforretninger i området omkring Trianglen på Østerbrosiden og omkring Sankt Hans Torv og Nørrebrogade på Nørrebrosiden.\nMeget tæt på busforbindelse, der på få min. kører til Nørreport station (busser, S-tog og metro)samt Københavns centrum. Der er metro fra Nørreport direkte til Københavns Lufthavn. Gåafstand til både Nørreport og Østerport station langs søen på ca. 15 min. Offentlig parkering i gaderne omkring lejligheden.\nKøbenhavn Centrum: 2153 m.\nBedømt 4.5 / 5 af 11 gæster\nDejlig lejlighed med god beliggenhed. Vi havde et dejligt ophold!\nVi havde en rigtig fin weekend i lejligheden. Den er stor og rummelig med ikke mindre end tre altaner og rigelig plads til seks personer. Fin stue, værelser, køkken og bad (badekarret kunne dog trænge til en grundig afsyring, der var en del gamle belægninger). Rigtig god god beliggenhed på stille gade trods den centrale placering. Meget hjertelig velkomst fra udlejer.\nTak for nogle skønne dage i en dejlig lejlighed med en super beliggenhed og en rigtig venlig modtagelse.


Navalnyj-talskvinde fængslet – Ekstra Bladet\n22. jan. 2021 kl. 11:43\nTalskvinden for den russiske oppositionsleder Aleksej Navalnyj oplyser, at hun er blevet fængslet i ni dage\nFoto: Kirill Kudryavtsev/AFP/Ritzau Scanpix\nKira Jarmysj, talskvinden for den russiske oppositionsleder Aleksej Navalnyj, er blevet fængslet i ni dage. Det skriver hun på Twitter.\nDermed er hun forhindret i at deltage i varslet demonstration lørdag.\nOplysningen kommer, kort efter at myndighederne meddelte, at de ikke agter at lade tilhængere af den fængslede oppositionsleder Aleksej Navalnyj demonstrere lørdag for kravet om hans løsladelse.\nNavalnyj er præsident Vlamir Putins mest kendte kritiker og modstander. Han blev anholdt tidligere på ugen, da han vendte hjem til Rusland.\nI hast blev han fløjet til den tyske hovedstad, Berlin, hvor læger var i stand til at helbrede ham.


Hyatt Place Bethlehem Bethlehem, hotel null. Tidsbegrænset tilbud!\n« Tilbage Hyatt Place Bethlehem\nSe flere fotos Check priser og tilgængelighed for Hyatt Place Bethlehem: Check ind :\nHyatt Place Bethlehem - Beskrivelse\n45 West North Street i vest Bethlehem kun 11 minutter til fods fra centrum.Dette trestjernet hotel i kategorien budget ligger i Bethlehem. Hotellet har flere faciliteter såsom Tennisbane, Forretningscenter.Hyatt Place Bethlehem har 124 værelser fra værelsestype Room til Room. Priserne starter på 621 Danske kroner.Ekstra plus: tilgængeligt for kørestole.Dette hotel hører med til hotelkæden Hyatt.Du kan nyde hotellets swimmingpool.\nHyatt Place Bethlehem type(r):\nHyatt Place Bethlehem faciliteter og service\nBeliggende på 300 GATEWAY DRIVE i nord Bethlehem i en afstand af 6 minutter med bil fra bykernen.Best Western Lehigh Valley Hotel er et trestjernet hotel i kategorien luksus med følgende faciliteter: 4,4 km -\nCheck priser og tilgængelighed for Hyatt Place Bethlehem: Check ind :


Festbuen i Sottrup kirke\nAltertæppe af Hanne Skyum\nI sommeren 2011 fik Sottrup kirke et nyt altertæppe.\nAltertæppet var udført af kunstner Hanne Skyum, Kegnæs, og inspireret af kalkmaleriernes frodige grønne ranker, der af mange tolkes som den "blodrøde storkenæb", der vokser ved Snogbækken ved den gamle præstegård i Snogbæk.\nTæppet er indfarvet af kunstneren selv, og vævet i gobelin-stil. Det er kunstnerens første altertæppe, men hun har udført meget andet kirkekunst såsom messehagler og vægtæpper.\nI Januar 2013 indviede Sottrup kirke sammen med videokunstneren Jacob Tækker, tidl. Sottrup,\nen video-installation med navnet "Sognet" til hvælvingerne i Sottrup kirke. Installationen forestillede menigheden i Sottrup stillet ovenpå hinanden som tegn på, at menneskene i sognet er de levende sten, som kirken og lokalsamfundet bygger på.\nI Januar 2015 er værket "Sognet" udstillet på "Museum for religiøs kunst", som del af en større udstillingen "Lige ved næsten".\nSognepræst, Karen Møldrup Rasmussen, Kordegn Susanne Elefsen, er behjælpelig med papirarbejdet i forbindelse med dåb og bryllup, hvis der mangler en dåbsattest, man ønsker navneændring eller hvis andre papirer skal ordnes.


Europa-Kommissionen, håndhæveren af EU's konkurrenceregler, har generelt gjort god brug af sine beføjelser i forbindelse med antitrustprocedurer og fusionskontrol og adresseret konkurrenceproblemer med sine afgørelser. Ifølge en ny beretning, som Den Europæiske Revisionsret offentliggør i dag, har den dog endnu ikke fuldt ud adresseret de komplekse nye håndhævelsesudfordringer på de digitale markeder, den stadigt stigende datamængde, som skal analyseres, eller de eksisterende håndhævelsesværktøjers begrænsninger. Revisorerne konstaterede også, at Kommissionen har begrænset kapacitet til at overvåge markeder, proaktivt at afsløre overtrædelser af antitrustreglerne og kontrollere nøjagtigheden af fusionsoplysninger.\nEU's konkurrenceregler har til formål at forhindre virksomheder i at ty til konkurrencebegrænsende praksis såsom hemmelige karteller eller misbrug af en dominerende stilling. Kommissionen kan pålægge virksomheder, der overtræder disse regler, bøder. I de sidste ti år har håndhævelsen af konkurrencereglerne oplevet væsentlige ændringer i markedets dynamik på grund af fremkomsten af nye digitale markeder, big data og prisfastsættelsesalgoritmer. Revisorerne undersøgte, om Kommissionen havde håndhævet reglerne i forbindelse med fusionskontrol og antitrustprocedurer korrekt. De vurderede, hvor effektivt Kommissionen havde været i stand til at afsløre og undersøge overtrædelser, og hvor godt den havde samarbejdet med de nationale konkurrencemyndigheder.\n"I det sidste årti har Kommissionen brugt sine beføjelser effektivt i forbindelse med fusionskontrol og antitrustprocedurer," siger Alex Brenninkmeijer, det medlem af Revisionsretten, der er ansvarligt for revisionen. "Nu er den imidlertid nødt til at opskalere markedstilsynet for at tilpasse sig en mere globaliseret og digital verden. Den skal blive bedre til proaktivt at afsløre overtrædelser og udvælge sine undersøgelser med større omtanke. Dette vil sammen med et stærkere samarbejde med de nationale konkurrencemyndigheder medføre bedre håndhævelse af konkurrencereglerne i EU's indre marked og beskytte virksomheder og borgere".\nPressemeddelelse: Europa-Kommissionen bør opskalere sin antitrust- og fusionskontrol for at tilpasse sig en mere globaliseret verden


PET Arkiv -\n”Jeg synes, det er problematisk, at evalueringen ikke er kommet som lovet,” lyder det fra retsordfører om manglende evaluering af kontrollen med PET.\nOgså Retspolitisk Forening er kritisk.\nLæs hele artiklen fra Netavisen Pio her: Spiontjek trækker ud\nPET-evauering trækker ud\n»Umiddelbart imponeres man af justitsministerens tålmodighed,« lyder det fra formanden for Retspolitisk Forening, efter den lovede evaluering af Politiets Efterretningstjeneste (PET) foreløbig er over et år forsinket – uden Nick Hækkerup kan love noget om, hvornår den er klar.\nPET-evaluering trækker ud\nDebatmøde om kontrol med efterretningstjenesterne 7. februar 2013\nMødet finder sted torsdag, den 7. februar kl. 16-18 i Verdenskulturcentret, Nørre Alle 7, Nørrebro. Nærmere omtale se længere nede på siden.\nSe plakaten her pet_plakat\nog læs om debatmødet på Facebook og på Arbejderen. 592562380760318, www.arbejderen.dk\nDette indlæg blev udgivet i Arrangement, Overvågning, PET den 23. januar 2013 af medlemspleje.\nI den seneste tid er det kommet frem, at PET ikke kan garantere, at danskere ikke bliver overvåget ved den amerikanske ambassade i København. Kun få protesterer. Har vi vænnet os så meget til registrering og overvågning, at vi bare trækker på skuldrene, spørger Merete Kampmann, der sidder i bestyrelsen i Retspolitisk Forening. Læs resten →


Hvordan flytter jeg mit .com/.net-domæne til One.com? | One.com\nHvordan flytter jeg mit .com/.net-domæne til One.com?\nDenne trin-for-trin guide forklarer, hvordan du flytter dit gTLD (.com, .net, .org) til One.com.\nFllytteprocessen for generiske top-level domæner er fastsat af ICANN og alle registrarer skal følge denne.\nTrin 1 - Forbered dit domæne til flytning og efterspørg Auth-ID'et for domænet\nFør du starter flytningen af et gTLD-domæne til en anden registrar, skal du lave nogle forberedelser. Kontakt din nuværende registrar, hvis du skal ændre noget.\nSlå dine nuværende kontaktoplysninger for dit gTLD domæne op i WHOIS på whois.icann.org.\nFjern Domain Privacy, hvis du har dette aktiveret på dit domæne.\nTjek om du har adgang til registrantens e-mailadresse.\nDu skal sikre dig, at domænet er låst op og domænets status er sat til OK.\nForespørg Auth-ID'et som sendes til dig af din nuværende registrar.\nTrin 2 - Foretag en bestilling på vore hjemmeside\nDet næste trin er at foretage en bestilling af webhotel på vores hjemmeside og aktivere det. Under bestillingsprocessen kan du også vælge domain privacy, eller andre ekstra produkter.\nIndtast dit domæne i det øverste højre hjørne af vores hjemmeside og klik på enter.\nPå den næste side skal du klikke på Ja, dette er mit domæne.\nVælg den pakke du ønsker og fortsæt for at fuldføre bestillingen.\nEfter du har fuldført ordren, vil vi sende dig en bekræftelse via e-mail. Hvis du har bestilt online, vil din bestilling automatisk blive aktiveret. Hvis du vælger bankoverførsel skal du aktivere ordren med en SMS-kode.\nTip: Den e-mailadresse du indtaster under Ejerinformationer vil blive din kontakt e-mailadresse.\nTrin 3 - Godkend Domæneregistreringsaftalen\nSom følge af ICANNs regler, skal registranten af domænet godkende Domæneregistreringsaftalen. Aftalen forklarer vores forpligtigelser overfor dig og dine forpligtigelser overfor os vedrørende dit domæne.\nÅbn e-mailen med emnet "Godkend domæneregistreringsaftalen for...".\nKlik på linket i e-mailen for at godkende.\nBemærk: E-mailen med linket til at godkende Domæneregistreringsaftalen vil blive sendt til registrantens e-mailadresse. Det er den e-mailadresse, du også modtog Auth-ID'et på.\nTrin 4 - Indtast Auth-ID'et\nDet næste trin er at give os Auth-ID'et, også kaldet EPP-koden. Denne burde du have modtaget fra din nuværende registrar.\nÅbn e-mailen med den ordrebekræftelse du har modtaget fra os. Den blev sendt til din kontakt e-mailadresse.\nKlik på Gå til siden med flytning af domæne.\nIndtast Auth-ID'et i feltet og klik på Flyt.\nTrin 5 - Godkend flytningen\nFor at fuldføre flytningen skal du godkende den. En e-mail vil bliver sendt til den samme adresse, som du modtog Auth-ID og Domæneregistreringsaftalen på.\nÅbn e-mailen med emnet"Initial Authorization for Registrar Transfer" (i de fleste tilfælde).\nKlik på linket i e-mailen for at godkende flytningen.\nFra du godkender flytningen går der 5-10 dage før dit domæne er flyttet. Vi sender dig en e-mail så snart flytningen er fuldført.\nTip: Bed din nuværende registrar om at ændre navneserverne for dit domæne til vores. Så kan du starte på din hjemmeside med det samme. Vores navneservere er ns01.one.com og ns02.one.com


Schumacher-lejren afslører: Derfor kender ingen hans tilstand – Ekstra Bladet\n29. dec. 2015 kl. 10:39\nSchumacher-lejren afslører: Derfor kender ingen hans tilstand\nTo år siden ulykken i dag: Formel 1-legenden er isoleret fra omverdenen. Det er der en god grund til, siger hans advokat. Mangeårig manager forundret\nMichael Schumacher med fru Corinna. (Foto: AP)\nWilli Weber forstår det ikke.\nI 25 år, som han skriver på Facebook, har han været blandt de mennesker i hele verden, der har været tættest på Michael Schumacher. Som hans manager fra de tidlige år gennem alle verdensmesterskaberne til pensionen, comebacket og senest den voldsomme skiulykke for præcis to år siden i dag.\nMen Willi Weber aner ikke, hvordan hans gamle ven har det.\nSchumachers hustru, Corinna, har forment ham adgang til både hospital og hjem.\n- Beklageligvis er det så tydeligt, som jeg har skrevet på Facebook. Corinna forhindrer mig i nogen form for kontakt med Michael, siger 74-årige Weber til avisen Bild.\n- Jeg har prøvet talrige gange at få tilladelse til at besøge ham, hver gang uden succes. Det er forfærdeligt for mig. Min familie lider under det. Vores familier har været så tætte i 25 år, og nu forstår ingen noget, siger han.\nNu er det ikke sådan, at Willi Weber er ene om at stå udenfor, mens resten af verden vælter ind for at hilse på den syvdobbelte verdensmester. Der er lukket godt og grundigt ned for al kommunikation til og fra tyskeren, der efter en indlæggelse på et hospital i adskillige måneder blev flyttet til hjemmet i Schweiz i september 2014. Familie og nogle få, nære venner har været forbi, og kommunikation er gået gennem manager Sabine Kehm og advokat Felix Damm.\nDa Kevin lukkede øjnene for døden\nWilli Weber med brødrene Michael og Ralf Schumacher samt teamejer Eddie Jordan i 1997. (Foto: All Over Press)\nSidstnævnte fortæller til det tyske nyhedsbureau dpa, at der er en god grund til, at de mange tusinde fans og en hær af nyhedshungrende medier ikke får så meget som en luns af Schumacher, der i alle år har været kendt som et meget privat menneske.\n- Ulykken var en begivenhed, der kunne fortælles om (fra Schumachers lejr, red.). Men der er ingen grund til at fortælle om rehabiliteringen, og offentligheden er helt blevet udelukket. Det skete på hospitalet, og det sker hjemme, siger Felix Damm til nyhedsbureauet.\nDet seneste eksempel på, at Schumi-lejren kæmper med næb og kløer for at hindre spredningen af historier kom i sidste uge, da Sabine Kehm måtte i medierne og benægte en historie, magasinet Bunte skrev om, at legenden nu kunne gå igen.\nMichael Schumacher har alle dage elsket at stå på ski - og var fremragende til det. (Foto: AP)\n'Uansvarligt', kaldte hun det at skrive en historie, der var usand og ren spekulation.\n- Desværre er vi tvunget af en nylig historie til at fortælle, at rygtet om at Michael kan gå igen ikke er sandt, lød det i en pressemeddelelse.\n- En sådan spekulation er uansvarlig, fordi skadernes omfang og alvor betyder, at privatlivet er meget vigtigt for Michael. Uheldigvis giver de (de usande historier, red.) håb hos mange involverede mennesker, skrev Sabine Kehm med klar henvisning til, at man netop fra Schumacher-lejren ikke ønsker at indgyde falske forhåbninger hos de mange fans, hvis man ikke kan leve op til dem.\n'Vennerne besøger ikke Schumacher'\nHun har alle dage været nærig med informationer om fremskridt og bedring. I stedet har hun påpeget alvoren og omfanget.\nIfølge Felix Damm vil der altid være spørgsmål: - Du vil aldrig kunne gå ud med informationer og dermed svare på alle spørgsmål. Nye informationer vil altid afføde flere spørgsmål, siger han.\nMichael Schumacher styrtede på ski i de franske alper 29. december 2013 og pådrog sig svære læsioner i hovedet trods brug af hjelm.\nEfter flere måneder i koma på hospitalet i Grenoble og en periode på en rehabiliteringsklinik samme sted kom han hjem i september 2014, hvor behandlingen og genoptræningen siden har fundet sted.\nMichael Schumacher, der regnes for Formel 1's største stjerne nogensinde med syv verdensmesterskaber, fylder 47 år 3. januar.\nEt år efter Schumacher-ulykken: Barndomsbyen er i dyb sorg


Om UDDATA+ | Studie+\nUDDATA+ Fremtidens Studiesystem\nUDDATA+ udvikles for at understøtte alle relevante arbejdsgange på en moderne uddannelsesinstitution.\nDer forestår et stort udviklingsarbejde, inden dette mål er nået, men allerede nu er vi godt på vej.\nI nedenstående oversigt beskriver vi, vores overordnede strategi for UDDATA+, samt nogle af de faciliteter der allerede findes og som er på vej.\nUDDATA+ vil sideløbende med EASY og markedsgørelsen frigive moduler, så undervisning og administration fortsat understøttes, uden at der skal tænkes på systemskifte og/eller datakonvertering i større omfang.\nUanset institutionens størrelse, antallet af uddannelser, afdelinger eller geografiske adresser, samler UDDATA+ data for hele institutionen i én database. Kompleksiteten i database og brugerflader tilpasses institutionens behov.\nSammenlægning af institutioner i UDDATA+ kræver kun enkelte ændringer i opsætning og rettighedstildeling.\nUDDATA+ er baseret på et genialt rettighedssystem, som er nemt at bruge. Systemet giver den enkelte institution fuld styring af, hvad hver enkelt bruger har adgang til.\nUDDATA+ understøtter læringssituationen mellem underviser og studerende, ved bl.a. at tilbyde: kommunikation, undervisningsforløb, opgavebank og afleveringsboks.\nAdministrationsmodulerne bliver udviklet specielt til de uddannelser, den enkelte institution udbyder. De enkelte skoletyper, som f.eks. SOSU-skoler, landbrugsskoler, AMU skoler, erhvervsakademier, almene gymnasier, VUC og handels- eller tekniske skoler, vil alle blive understøttet. Man undgår at registrere en uddannelse i et system, som oprindeligt er konstrueret til andre typer uddannelser. Selv om registreringerne foretages i specialudviklede moduler, gemmes data i den samme database. Dette sikrer sammenhæng i data, der går på tværs af institutionens uddannelser. Det kan være skemalægning, lokaleudnyttelse og ledelsesinformation. UDDATA+ moduler til administration udvikles med baggrund i de systemer, der bruges i øjeblikket. Det betyder at der i takt med markedsgørelsen af EASY vil komme fornyelser og forbedringer. Dette sker uden konvertering af system og data i traditionel forstand. Overgangen fra EASY til UDDATA+ kan derfor ske glidende, samtidig med at der indføres tidssvarende arbejdsgange.\nUDDATA+ er webbaseret og kan som udgangspunkt vises i alle moderne browsere. Det anbefales dog så vidt muligt at bruge Google Chrome – bl.a. fordi Chrome har færrest fejl og er hurtigere. I de moduler, hvor det vurderes fornuftigt, tilpasses udseendet den enkelte enhed. Bevissimulering er et eksempel på et modul, som vi forventer de studerende vil bruge fra mange forskellige platforme.\nUDDATA har 25 års erfaring som leverandør af løsninger til uddannelsesinstitutioner.\nUDDATA+ supporteres efter samme principper som UDDATAs øvrige produkter.\nFLEX-skema fortsætter som et selvstændigt Windows-program fuldt understøttet af UDDATA+. Det vil sige at der også fremover kan foretages planlægning og ressourcestyring af undervisning, lokaler mm. Administrationsmodulet til FLEX integreres i UDDATA+. FLEX integrerer tæt til modul til arbejdstidsregistrering og gør det enkelt at registrere ferie, omsorgsdage, sygdom m.m.\nVi hører ofte om udfordringer med samkøring af ledelsesinformation fra forskellige systemer. Derfor er det højt prioriteret at UDDATA+ udvikles, så ledelsesinformation for hele institutionen bliver let tilgængelig.\nUDDATA+ rettighedssystem og de centralt lagrede data muliggør, at to eller flere institutioner kan vælge at gøre udvalgt statistik tilgængelig for hinanden. Det betyder, at man i et skolesamarbejde kan aftale benchmark på bestemte data og umiddelbart se resultatet i UDDATA+.\nUDDATA+ samler data fra den enkelte institutions relevante systemer ét sted. Det sikrer, at alle funktioner i UDDATA+ er let tilgængelige. UDDATA+ sørger for at ændringer i data bliver opdateret de rigtige steder. Alt programmel til UDDATA+ installeres og vedligeholdes af UDDATA.\nEjerskabet af data er institutionens, men UDDATA+ stiller faciliteter til rådighed, så data kan leveres til eksterne systemer.\nUDDATA+ udvikles til at håndtere enhver uddannelse. Fokus er i første omgang de uddannelser og aktiviteter der på nuværende tidspunkt udbydes på erhvervsskoler og erhvervsakademier. Skolehjem, efteruddannelse, åben uddannelse og IV understøttes således også. Eksterne systemer understøttes ved direkte integration eller gennem standardinterfaces.\nEfterfølgende vil udviklingen være baseret på en dialog med institutioner, som bruger systemet. Dette vil sikre at det er de relevante arbejdsgange, der understøttes. Udviklingen kan også ske på baggrund af dialog med sammenslutninger af flere institutioner med sammenfaldende behov.\nSiden august 2013 har flere skoler valgt at bruge tidsregisteringen i UDDATA+. Modulet bruges flittigt fra både PC, iPad og smartphones af såvel lærere som administrativt personale. Et udbredt ønske blandt skolerne har været muligheden for at kunne eksportere alle registreringer bl.a. til brug i Excel. Det ønske er nu tilgodeset.\nBestilling af Z-udskrifter og eksamensbeviser har været tilgængeligt siden 1. marts 2014, via UDDATA+ platformen. Z-udskrifter med forbedrede svartider samt et nyt og mere overskueligt bestillingssystem, er blandt de ting der er forbedret.\nVisning af skema for både elever og undervisere. Flytning/bytning og enkeltbookning er også en del af UDDATA+. Modul til nem og hurtig fraværsregistrering for alle typer elever på alle typer uddannelser, samt et udbygget statistik modul.\nAlle vinduer til Bevismodulet er flyttet til UDDATA+.


Kunstkometen Bharti Kher – Trine Ross\nBharti Kher: ‘An Absence Of Assignable Cause’, 2007\nDen unge indiske kunstner Bharti Kher er blandt de fremmeste i en generation, hun selv betegner som forsøgskaniner. Forleden modtog hun Arkens Kunstpris på 100.000 kroner, men hvis man vil opleve hendes værker, må man til enten London – eller Herning\nLige nu ligger der et hvalhjerte midt i det nybyggede danske museum, der, meget passende, netop har skiftet navn fra Herning Kunstmuseum til Heart. Hjertet er udført i naturlig størrelse, og der skal ikke meget fantasi til at forestille sig, hvordan resten af hvalens krop ville fylde udstillingssalen til bristepunktet.\nHvalhjertet er en del af den første præsentation af indisk samtidskunst her i landet, og det er udført af den unge kunstner Bharti Kher, som forleden var i Danmark for at modtage Arkens Kunstpris. Et af hendes særkender er brugen af de selvklæbende bindi, indiske kvinder traditionelt placerer mellem øjenbrynene, og hvalhjertet er da også tæt besat af bindier i duvende formationer. Men betyder det, at hendes værker er særlig indiske af den grund?\n”Jeg synes ikke man kan tale om en særlig indisk kunst” svarer Bharti Kher, mens hun glider ned i stolen, udmattet efter en lang flyvetur fra New Delhi til Danmark. ”Men selvfølgelig arbejder kunstnere altid med de materialer, der er tilgængelige, ligesom vi inspireres af, hvad der foregår omkring os. Det havde for eksempel ikke givet meget mening, hvis en fransk kunstner brugte bindierne. Men for mig lå de lige dér, som en form for ”ready mades” og jeg tænkte: dem må jeg kunne bruge til noget”.\nInde under de mange bindi er hvalhjertet støbt i glasfiber, men før Kher kom så langt med sin skulptur, måtte hun først modellere den i ler. Og det er ikke et let materiale at arbejde i, slet ikke i New Delhi, hvor den ofte meget voldsomme hede får leret til at tørre på rekordtid. Navnlig i sommermånederne bliver der så varmt i byen, at alle, der overhovedet kan, flygter til andre dele af landet. Men nogle gange er der værker, der skal skabes, og så bliver Bharti Kher og hendes mand og kunstnerkollega, Subodh Gupta, nødt til at blive, hvor de er:\n”Så ringer vi rundt til vores skøreste venner og spørger: Er du her også stadig? Og så mødes vi, spiser middag sammen og drikker os fra sans og samling. Der er ikke andet at foretage sig, ikke andet at gøre end at drikke sig fuld. Og beklage sig over varmen!” griner Kher, der ikke havde den store erfaring med høje temperaturer, før hun som 24 årig flyttede fra England til det Indien, hendes forældre var udvandret fra. Men selvom sommervarmen i New Delhi kan være voldsom, så har hun i dag langt sværere ved at håndtere kuldgrader som dem, det danske forår byder på.\nBharti Kher bryder sig heller ikke om, at mange tror hun rejste tilbage til sine rødder i Indien. For sådan opfatter hun det slet ikke. At hun endte med at slå sig ned i New Delhi skyldtes nemlig først og fremmest, at hun forelskede sig i Subodh Gupta, og efter mange og lange diskussioner valgte parret at bo i Indien. Mest fordi de dér havde et hus til rådighed.\nHvordan bliver du, her mange år senere, opfattet i Indien? Som inder eller som tilflytter?\n”Jeg vil gerne kunne kalde Indien mit hjemland, jeg vil gerne være en indisk kunstner. Og nu har jeg efterhånden også boet i landet så længe … Men accenten forsvinder ikke. Man taler sådan, som man nu en gang har lært. Min mor talte engelsk med indisk accent, det gør jeg ikke. Til gengæld er det min mand, der har lært mig at tale hindi”.\nI begyndelsen af 1990’erne, da Bharti Kher slog sig ned i New Delhi, var den lokale kunstscene stort set ikkeeksisterende. Derfor måtte hun, Subodh Gupta og en håndfuld andre unge kunstnere selv stable alting på benene. De lejede sig ind i udstilligslokaler, udvalgte og ophængte selv deres værker og inviterede så alt og alle, de kunne komme i tanke om til ferniseringerne.\n”Så stod vi dér, højst 30 mennesker, og vi fik selvfølgelig aldrig solgt noget. Men vi fik værdifuld erfaring i, hvordan man tilrettelægger en udstilling, præsenterer værkerne og taler om sin kunst” fortæller Bharti Kher, og tilføjer, at der den gang intet pres var fra markedet, simpelthen fordi der slet ikke fandtes et kunstmarked i Indien. Det har ændret sig gevaldigt siden, og i dag sidder Kher blandt andet i bestyrelsen af kunstnerorganisationen Khoj, som hun selv har været med til at grundlægge. Her forsøger hun at hjælpe kommende generationer af indiske kunstnere på vej.\nHvem er det så, der køber indisk samtidskunst? Er det velhavende indere, eller kommer køberne først og fremmest fra udlandet?\n”Der findes kun en håndfuld seriøse samlere i Indien. For et par år siden var der mange velhavende indere, der købte indisk samtidskunst, men de gjorde det udelukkende for at investere. Alle diskussioner handlede om penge, om stigende priser, aldrig om kunsten, for den var der ingen, som interesserede sig for. Det er jeg glad for er overstået nu!”\nBharti Kher: ‘The Skin Speaks a Language Not Its Own’, 2006\nMen er der ikke en fare for, at indisk kunst er et modefænomen på linje med kinesisk kunst, der jo var det helt store for et par år siden?\n”Det er der så afgjort. Og der er yderligere den risiko, at det hele ender i den rene kliché. Alle katalogerne om kinesisk kunst havde røde omslag, mens det nu er min bindi-besatte skulptur af en elefant, der optræder på lidt for mange forsider. Det kan godt gå hen og blive trivielt, men på den anden side er elefanten god til at vække opsigt. Nogen skal jo være forsøgskaniner, og den rolle har vores generation altid haft”.\nDerfor er Bharti Kher heller ikke udelt begejstret for gruppeudstillinger som den, man i øjeblikket kan opleve på Heart i Herning. Hun ser nemlig en tendens til, at man udvælger de indiske kunstnere, der opfattes som ”rigtig indiske”, mens de, der skaber værker, som ikke umiddelbart kan aflæses som indiske, bliver overset.\n”Grundlæggende handler kunst jo om at transformere et materiale til noget andet. Det er faktisk meget simpelt …” siger hun, ”Man afprøver og undersøger, studerer og grubler. På mit værksted har jeg ting stående, som jeg hele tiden prøver at finde ud af hvad er – eller hvad jeg skal gøre ved”.\n”På et tidspunkt smeltede jeg armbånd ned i mursten, og i flere år gik jeg rundt og kiggede på de dér mursten og tænkte: skal jeg bygge et hus af dem? Eller en væg? Måske en væg, der er væltet? Og til sidst gik det op for mig, at de allerede var, præcis som de skulle være. Jeg skulle ikke gøre mere ved dem. Men det havde jeg ikke kunnet se før”.\nEr det frustrerende at arbejde sådan?\n”Nej, det synes jeg egentlig ikke. For det meste er det både sjov og spændende. Men selvfølgelig er det hårdt, hvis jeg skal være færdig med et værk til en udstilling, der åbner på et bestemt tidspunkt. På den anden side tvinger en tidsfrist mig til at tage beslutninger, og den slags kan jeg ellers sagtens udskyde i årevis!”\nTidsfrister har Bharti Kher haft en del af de seneste år, hvor hendes værker er blevet vist over hele verden – og solgt for svimlende summer. Det var da også med nød og næppe, at besøget i Danmark blev presset ind i kalenderen, dagen før åbningen af hendes soloudstilling i det prestigefulde Londongalleri Hauser & Wirth. Verden ser med andre ord markant anderledes ud i dag, end den gjorde bare for få år siden, hvilket både skyldes hendes succes som kunstner, og ikke mindst adgangen til internettet. Eller, som hun selv siger det:\n”Hvis du tænker efter, så er det kun de seneste måske seks år, at verden for alvor er blevet mindre. Før ville ingen jeg kender have tænkt på, at man kunne tage til Danmark. Og da slet ikke, at man kunne blive tildelt en dansk kunstpris. Det er helt fantastisk!”\nBharti Kher er født i 1969 i England, hvor hun også blev uddannet som kunstner. Hendes forældre stammer fra Indien, og hun har selv boet i New Delhi siden begyndelsen af 1990’erne, hvor hun var en af de centrale kræfter i kunstmiljøet. Midt i forrige årti fik Vesten øjnene op for indisk samtidskunst, og siden har Bharti Kher udstillet verden over. Lige nu kan hendes værker ses både på samleren Saatchis udstilling af indisk samtidskunst, ’The Empire Strikes Back!.’ og på separatudstillingen ’Inevitable undeniable necessary’ hos Huaser & Wirth, begge i London, samt på gruppeudstillingen ’Indian Highway’ der vises på Heart i Herning frem til 13. juni, 2010\nTags Arken, Arkens Kunstpris, Bharti Kher, bindi, Charles Saatchi, Hauser & Wirth, Heart, Herning, Indian Highway, Indien, Khoj, kinesisk kunst, New Delhi, Saatchi, Subodh Gupta.\n« Jeppe Heins krævende kunst\nPeter Funchs ‘Babel Tales’ »


Paludan sætter karikatur til salg: "Poul Madsen er en klam torsk" - 24NYT\nHjemDanmarkPaludan sætter karikatur til salg: “Poul Madsen er en klam torsk”\n7. januar 2020 24NYT Danmark, Tophistorie Kommentarer lukket til Paludan sætter karikatur til salg: “Poul Madsen er en klam torsk”\nEkstra Bladets chefredaktør Poul Madsen udnævnte partileder Rasmus Paludan fra Stram Kurs til årets nytårstorsk 2019.\nI den anledning tog Rasmus Paludan imod en karikatur, som ifølge Poul Madsen forestiller Paludan. Karikaturen er tegnet af Morten Ingemann fra Politikens Forlag.\nImidlertid har Rasmus Paludan nu meddelt, at han slet ikke ønsker karikaturen, og at han derfor har sat den på auktion hos QXL.DK.\nPaludan udtaler til 24nyt: “Jeg vil ikke have noget, som Poul Madsen måske har rørt ved, så jeg har sat den på auktion, så andre kan få glæde af den. Jeg kom også til at skrive “Poul Madsen er en klam torsk” på bagsiden, og det var åbenbart for groft til, at et almindelig auktionshus ville sætte den til salg. Men jeg fastholder, at Poul Madsen er en klam torsk!


Hvor hårdt skal jeg pumpe min landevejsracer? | Aktiv Træning\nHvor hårdt skal jeg pumpe min landevejsracer?\nDet er en udbredt myte, at man skal køre på stenhårde dæk.\nMen fyrer du 8-9 bar i dine slanger, stiger risikoen for punktering. Når slangen er spændt til bristepunktet, vil selv det mindste prik fra en sten føre til punktering. Desuden er der ikke meget komfort ved at rulle rundt på et stenhårdt dæk.\nDe professionelle har i årevis kørt rundt på 6,6-7,5 bar, fordi det giver færre punkteringer og god komfort. Kun på de korte knald eller fald-enkeltstarter tager de chancen og fyrer 8-9 bar i slangen. Nøjes derfor med at pumpe ca. 7 bar i dækket.\nJeg er begyndt at cykle, men er stadig ikke så ferm til at reparere cyklen. Hvordan justerer jeg fx gearene, så jeg ikke hver gang skal til cykelhandleren?


Kirkepostillen - Luk 2,21 - Nytårsdag\nPå denne dag plejer man at uddele nytårsønsker fra prædikestolen, som om man ikke havde nok af nyttige, salige ting at prædike om og derfor måtte komme frem med den slags unyttige fabler i stedet for Guds ord. Og en så alvorlig sag forvandler man til en leg og en komedie. Angående omskærelsen fordrer evangeliet, at der prædikes om Jesu navn. Det vil vi betragte.\nDen anstødelige omskærelse skal ydmyge fornuften\nLad os for det første spørge den kløgtige fru Jesabel, den naturlige fornuft: Er det ikke et naragtigt, latterligt og unyttigt bud, når Gud fordrer omskærelsen? Kunne han ikke finde noget andet lem på legemet end netop dette? Skulle Abraham have fulgt fornuften her, så havde han ikke troet, at det var Gud, som fordrede sådan noget af ham. For det er jo en så latterlig ting i vore øjne, at den næppe kan være mere latterlig. Desuden var jøderne udsat for stor skændsel og skam på grund af omskærelsen. På grund af den blev de mødt med foragt af hele verden og nærmest regnet for en vederstyggelighed. Oven i købet opnår man ingen nytte ved den. Hvad kan det gavne, at legemet bliver såret? Mennesket bliver heller ikke bedre ved den, fordi det alt sammen kommer an på sjælen.\nMen sådan er og skal alle Guds bud og gerninger være, så de i vore øjne ser ud til at være latterlige, foragtelige og unyttige, for at den hovmodige fornuft, som selv synes den er klog og vis, skal blive vanæret og forblændet. Det sker for at den skal opgive sine egne forestillinger og underkaste sig Gud, give ham æren og tro, at alt, hvad han forordner, er det nyttigste, mest ærbare og viseste af alt, selv om den ikke ser det, og det ser helt anderledes ud.\nHavde Gud derimod givet et tegn, som fornuften havde fundet sig tilpas ved og overensstemmende med sin opfattelse af, hvad der er nyttigt, vist og ærefuldt, så ville den være blevet hængende ved sine sædvanlige forestillinger. Den havde ikke opgivet sit hovmod og var forblevet i sin gamle vane: alene at søge og elske ære, nytte og klogskab på jorden, og på den måde blive stadig dybere rodfæstet i de verdslige, timelige ting.\nMen nu, hvor han forelægger den tåbelige, unyttige og foragtelige ting, river han den ud af dens stræben efter nytte, ære og visdom, og lærer den alene at se på den usynlige og guddommelige visdoms ære og nytte. Og af denne årsag lider den gerne mangel på timelig ære, nytte og visdom for at blive en tåbe, som er fattig, uduelig og foragtet for Guds skyld. Derfor har omskærelsen i sig selv ikke været det afgørende for Gud, men derimod den stolte naturs og fornufts ydmygelse.\nAlle Guds tegn, ord og gerninger er fornuftsstridige\nPå samme måde har vi også dåben i Det Nye Testamente, for at vi skal bøje os for vandet og tro, at vi i det bliver renset fra synden og salige. Ligeledes at Kristi legeme er i alterets brød. Ligeledes, at vi skal tilbede det korsfæstede menneske som en Herre og Gud, hvilket alt sammen står umådeligt over og imod fornuften. Sådan strider alle Guds gerninger og ord imod fornuften, og den også omvendt imod Gud og undrer sig over modsigelsens tegn\nDet var en fuldstændig tåbelig tale for mennesker, da Noah byggede arken og sagde, at verden ville drukne. Ligeledes måtte Lot være en nar, når han sagde, at Sodoma og Gomorra skulle gå under. Moses og Aron var tåber for kong Farao. Kort sagt, Guds ord og hans prædikanter må være tåber, som Paulus siger i 1 Kor 1. Og derved søger Gud ikke andet end ydmygheden, for at mennesket må lade sin fornuft tage til fange og underkaste sig den guddommelige sandhed. Sådan blev den tåbelige omskærelse givet Abraham og hans efterkommere, for at de derved skulle give Gud æren og lade ham alene være vis.\nSom omskærelsen var, er dåben og nadveren nu kendetegn på Guds folk\nDenne omskærelse var jo et ydre tegn, hvorved man kunne skelne mellem Guds folk og andre folk, ligesom vi ser, at enhver fyrste giver sit folk et banner og feltråb, så de indbyrdes og af fremmede kan se, hvilken herre de tilhører. På samme måde har Gud endnu aldrig ladet sit folk være uden sådan et tegn eller kendeord, hvorved man af det ydre kan se, hvor hans folk befinder sig i verden. Vores kendetegn er dåben og Kristi legeme. Derfor har de gamle fædre kaldt disse ting for kendetegn, feltråb eller hærbannere, som vi nu kalder sakramenter, det er hellige tegn. For hvor dåben er, finder der med sikkerhed kristne, de være hvor de vil i verden. Det kommer ikke an på, om de er under paven, sådan som han påstår og også gerne vil gøre sig selv til et sakramente og kristeligt kendetegn.\nDet mandlige lem er et billede på hele menneskets natur\nDette må være tilstrækkeligt om den legemlige årsag til omskærelsen. Nu vil vi også undersøge den åndelige årsag og betydningen af den. For det første: Hvorfor har han ikke befalet at fingeren skulle omskæres, hånden, foden, øret eller øjet eller et hvilket som helst andet lem? Han benytter netop det, som dog ikke er brugbart til nogen gerning eller øvelse i menneskelig adfærd, og som Gud kun har skabt til naturens fødsel og forplantning? Skulle det onde skæres af, så burde retfærdigvis hånden eller tungen frem for alle andre legemsdele være omskåret, fordi det er ved tungen og hånden at al ondskab bliver fuldbyrdet blandt mennesker.\nHer siger man, at det er sket af den grund, at de onde lyster mest kommer til udtryk gennem denne del af legemet. Derfor måtte Adam og Eva med hensyn dertil føle deres køds ulydighed og søge at skjule deres nøgenhed. Dette er alt sammen sandt, men desuden er der herved også afbildet, hvad vi altid fremholder: At Gud ikke fordømmer eller saliggør personen for gerningernes skyld, men gerningerne for personens skyld. Derfor ligger vores mangelfuldhed ikke i gerningerne, men i naturen. Vores person, natur og hele væsen er blevet fordærvet ved Adams fald. Derfor kan ingen gerning være god hos os, før naturen og personligheden bliver forandret og fornyet.\nTræet er ikke godt, derfor er frugterne dårlige. Sådan har Gud ved omskærelsen tillige lært enhver, at ingen kan blive from ved gerninger eller loven, og at alle gerninger og alt arbejde for at blive from og salig er forgæves, så længe naturen og personen ikke bliver fornyet. Se, havde han nu befalet, at hånden eller tungen skulle omskæres, så havde det været et tegn på, at mangelen skyldtes ordene eller gerningerne, som måtte forandres, og at han var gunstigt stemt mod naturen og personen og kun hadede ordene og gerningerne. Men nu, når han tager det lem, som ikke har nogen anden gerning, end at naturen og det personlige væsen bliver frembragt ved det, så giver han klart til kende, at fejlen ligger i hele vor naturs væsen, at dens fødsel og hele dens oprindelse er fordærvet og synd. Den rette hovedsynd er derfor arvesynden eller natursynden eller personsynden. Hvis den ikke fandtes, så fandtes der heller ingen konkret synd. Denne synd er ikke en, man gør, ligesom al anden synd, men den er, den lever og bevirker al synd, og den er den grundlæggende synd, som ikke synder en time eller et stykke tid, men når og så længe, som personen er til, så er synden der også.\nLoven kan ikke fordrive arvesynden, som er før denne\nGud ser alene på denne vores naturs synd. Den kan man ikke fordrive med noget bud eller nogen straf, om der end fandtes tusinde Helveder, men Guds nåde må udrense den, så naturen bliver ren og ny. Loven åbenbarer den kun og lærer os at kende den, men den afhjælper den ikke. Den hindrer alene hånden og lemmerne. Personen og naturen kan den ikke forhindre i at være syndig, for den er allerede kommet loven i forkøbet fra fødslen af og blevet til synd, førend loven har forbudt den det. Så lidt som det står i nogens magt at blive født og modtage det naturlige væsen, så lidt står det også i vores magt at være uden synd, og blive befriet fra den. Den, som har skabt os, ham er det alene, som også må fjerne den. Derfor giver Gud først loven, ved hvilken mennesket lærer sin synd at kende og bliver nådehungrende. Derefter giver han så evangeliet og hjælper os.\nOmskærelsen illustrerer, at undfangelse ved mandens medvirken er synd\nFor det andet: Hvorfor befaler han imidlertid kun, at det er mandspersoner, som skal omskæres, når kvinderne nødvendigvis må medvirke til naturens forplantning og fødsel? Profeten klager jo i Sl 51,7 mere over sin mor end over sin far, når han siger: ”I skyld har jeg været, fra jeg blev født, i synd, fra min mor undfangede mig.” Det er sandelig sket for Kristi og hans mors skyld, fordi det endnu var noget fremtidigt og det kunne ske, at et naturligt menneske og person kom af en kvinde uden nogen synd og uden naturens medvirken. Men hvad der undfanges ved en mand, derved synder både mand og kvinde, og det kan ikke foregå uden synd på begge sider. Derfor ville Kristus ikke undfanges af en mand, for at hans mor ikke også måtte synde og undfange ham i synd. Sådan har han brugt hendes kvindelige kød og legeme til en naturlig fødsel, men ikke til en naturlig undfangelse, og han er et sandt menneske, undfanget og født uden synd. Se, fordi der nu kunne komme en ren, uskyldig fødsel, natur og person af en kvinde, mens der af en mand ikke kan komme andet end en syndig fødsel, natur og person, derfor er omskærelsen alene forordnet på mandspersoner. Dermed kan den symbolisere, hvordan al fødsel af manden gør syndig og fordømmer, trænger til at omskæres og forandres, men hvad der alene kommer af en kvinde uden mand er uskyldigt og ikke fordømmeligt, trænger ikke til nogen omskærelse og forandring. Hvis nu flere kvinder også kunne føde uden mand, så ville alle disse fødsler være rene og hellige, men det er forbeholdt denne ene moder alene.\nOmskærelsen sker før synden har fundet sit udtryk i handling\nFor det tredje: Hvorfor måtte omskærelsen ske på den ottende dag? Herved er der atter peget hen på natursynden. For det stakkels lille barn har jo endnu ingen konkret synd på sin samvittighed, alligevel må det omskæres og modtage tegnet på renselsen fra synden. Havde han befalet, at det skulle omskæres efter otte år, så kunne man sige, at det skete for den synds skyld, som var begået, og for at forebygge fremtidige synder. Nu omstøder han begge dele, så det hverken sker for den begåede synds skyld eller for den fremtidige synds skyld. Omskåret efter otte dage vil ganske vist sige det samme som, at en stor synder er født og frembragt af naturen, for der er ingen konkret synd hos det.\nAbraham blev retfærdiggjort før han fik omskærelsen som et tegn\nMen her vil en eller anden måske indvende: Ja, men Abraham med hans trælle og husfolk blev dog omskåret, da de var voksne og gamle (1 Mos 17); derfor må omskærelsen vel tage hensyn til den virkeligt udøvede synd. Svar: Her kommer Skriften til og oplyser os om, at Abraham ikke blev retfærdiggjort ved omskærelsen, men han var allerede i forvejen blevet retfærdiggjort fra sin synd, da han modtog omskærelsen. Dengang var han 80 år eller lidt mere, og han modtog først omskærelsen, da han var 99 år, så omskærelsen nødvendigvis må være kommet ca. 20 år efter hans retfærdiggørelse. Sådan slutter Paulus også heraf, i Rom 4, mod jøderne, at det ikke er omskærelsen, men derimod troen uden omskærelse, der gør retfærdig, sådan som man nødvendigvis må forstå det gennem Abrahams eksempel.\nDerfor er omskærelsen ikke en aflæggelse af synden, men derimod et tegn på denne aflæggelse, som alene sker ved troen, sådan som det er sket med Abraham. Ligesom for Abrahams vedkommende sådan gælder det også for alle andre mennesker, at troen er nødig, som aflægger natursynden og både gør personen retfærdig og velbehagelig. Hvis Abrahams tro nu ikke havde været omtalt før omskærelsen, så havde den været et sikkert tegn på arvesynden hos ham, sådan som den er det hos børnene, hvis tro ikke omtales i forvejen. Derfor har Skriften ordnet det sådan, at Abraham først troede og derpå blev omskåret, de andre først omskåret og derpå troede, for at begge disse stykker må stå fast: Først, at omskærelsen kun var et tegn på retfærdiggørelsen, og at ingen blev from ved den. Dernæst, at det alene er troen, som gør retfærdig uden omskærelsens medvirken. Sådan står troen og dens tegn klart adskilt og kan modstå den uforskammede retfærdighed af gerningerne.\nDesuden er den ottende dag måske fastsat af en legemlig årsag, fordi barnet først måtte blive lidt stærkere, så det ikke skulle se ud, som om det døde på grund af omskærelsen, hvis det blev omskåret lige efter fødslen og døde af en eller anden svaghed. Men der er dog taget mere hensyn til den åndelige betydning. Syv dage betegner den forgængelige tid indtil den yderste dag af den grund, at denne tid måles med ugerne eller de syv dage, som beskrives i 1 Mos 1. Den ottende dag er den yderste dag, som kommer efter denne nuværende tid, hvor uger, måneder og år skal ophøre, og der kun skal være én evig dag. På den dag vil denne omskærelse blive fuldkommet, da ikke alene sjælen, men også legemet, forløses fra synden, døden og al urenhed og skal lyse som solen. Indtil den tid bliver sjælen ved troen skåret bort fra synden og den onde samvittighed.\nSådan kan vi se, hvordan Skriften overalt driver på troen, men kun troen på Kristus. Derfor er omskærelsen ikke givet ved Moseloven, heller ikke til fædrene før Abraham, men til Abraham, hvis efterkommer, Kristus, var lovet til velsignelse, for at den legemlige omskærelse overalt måtte stemme overens med den åndelige omskærelse.\nOmskærelsen som tegn er ophørt, fordi løftet er opfyldt\nHvorfor er den så ophørt, når den samme tro på Kristus, som den er et tegn på, endnu gælder og består? Svar: Gud har hele tiden, lige fra verdens begyndelse til dens ende, bevaret én tro på Kristus, men han har ikke kun givet den ét synligt tegn. Skulle alle tegn forblive, som betegner troen, hvem kunne så varetage dem alle? Men nu, da troen er indvendig og usynlig, har Gud afbildet den for mennesket med mange ydre tegn, så det derved skulle opmuntres til at tro ved mange eksempler, og han har ladet hver især bestå til sin bestemte tid. Hvor mange tegn gjorde Moses ikke alene i Egypten og i ørkenen, tegn som dog alle er fortidige og har haft deres bestemte tid, og som alligevel alle var tegn på troen? Sådan også da Gud lovede Abraham velsignelsen i hans afkom og gav ham omskærelsen til et tegn på den. Så kunne den jo i kraft af dette løfte ikke bestå længere end til samme løfte blev opfyldt, så der ikke længere var noget at vente på. Derfor måtte tegnet også med nødvendighed være tilendebragt og afsluttet. Hvortil skulle det fortsat vedblive, når løftet, som det var knyttet til, var opfyldt? Men troen, som betegnes derved, forbliver altid, hvad enten det pågældende løfte med dets tegn ophører eller forbliver.\nDog er omskærelsen ikke afskaffet i den forstand, at det skulle være synd at lade sig omskære, sådan som Hieronymus, og mange med ham, mener; men det er blevet en frivillig sag. Den, som vil, kan derfor lade sig omskære eller lade være, hvis han ikke gør det med den overbevisning, at det er nødvendigt og befalet, eller at Guds løfte til Abraham endnu står uopfyldt, eller han formaster sig til at blive from ved den. For sådan en hensigt kan troen overhovedet ikke tåle. Derfor kommer det ikke an på selve handlingen, men derimod på meningen og hensigten med gerningen. Den, som lader sig omskære med samme hensigt, som han lader sit hår eller skæg klippe - for at behage nogen og af hensyn til andre - han synder ikke, for han gør det ubundet af loven og uden at finde det nødvendigt til retfærdiggørelse. Han handler heller ikke imod Guds opfyldte løfte, men i fuld frihed og efter eget valg, fordi løfter er opfyldt, og det tegn, som var knyttet til det, er fuldendt med det.\nDåben er omskærelsens afløser\nDesuden har Gud ikke haft for vane, når et tegn havde nået sin afslutning, at genindføre dette. Men han har altid indsat andre og nye. Sådan har han, efter at løftet er opfyldt og Abrahams afkom, Kristus, er kommet, oprettet et andet og nyt tegn, nemlig dåben. Det er med sikkerhed det sidste tegn, som er indført før den yderste dag, fordi han har indsat det i egen person. Alligevel vedbliver den samme tro som fandtes på Abraham med at bestå. For den kender hverken til dag eller nat eller til nogen ydre forandring. Nu betegner denne dåb det samme som omskærelsen. Det skal vi tale om til sin tid.\nOmskærelsen, loven og døden har forbrudt sig og er skyldige over for Kristus\nFor det fjerde og sidste var det skik ved omskærelsen at navngive barnet, sådan som vi ser det her og hos Johannes Døberen, som også fik sit navn ved sin omskærelse. Dog, ligesom Kristus ikke var forpligtiget til at lade sig omskære, og ligesom det hos ham var et tomt tegn, sådan er hans navn også givet ham på forhånd af engelen, så han ikke fik det ved sin omskærelse. Det er sket og beskrevet af den årsag, at han i alle måder var fri for loven og synden, frem for alle andre mennesker og kun fordi han kunne tjene os ved den, idet han underlagde sig loven og blev ligestillet med os for at forløse os fra den. Det er det, Paulus taler om i epistelteksten til julesøndag: ”Han blev født under loven, for at han skulle løskøbe dem som var under loven.”\nDøden overfaldt ham og dræbte ham uden årsag og uden at have nogen ret til ham, og han undergav sig den villigt og uskyldigt og lod sig dræbe, Derved blev døden skyldig mod ham, gjorde ham uret og forsyndede sig mod ham. Den satte alle ting over styr for sig selv, så Kristus nu har et retmæssigt krav på den. Uretten, som døden har øvet mod ham, er så stor, at den ikke er i stand til at betale eller udsone den. Derfor må den være underlagt Kristus og hans magt til evig tid. Døden er således overvundet og tilintetgjort i Kristus. Men da Kristus ikke har gjort dette til gavn for sig selv, men for os, og har skænket os denne dødens overvindelse i dåben, så må alle de, som tror på Kristus nødvendigvis også være dødens herrer og døden deres undersåt. Ja, deres ugerningsmand, som de skal dømme og vise bort, sådan som de gør det i døden og på den yderste dag. For på grund af Kristi gave har døden også forbrudt sig mod alle dem, som Kristus har skænket sådan en gave. Se, dette betyder lifligt og glædeligt forløst fra døden gennem Kristus. Det er Josuas åndelige strid mod de kana’anitiske hedninger, repræsenteret ved de fem konger, hvis hals Israels fyrster trådte på efter hans befaling.\nPå samme måde gjorde omskærelsen også Kristus uret. Han var ikke forpligtiget på den, derfor er den med rette underlagt Kristus, og han har fået magt over den, har overvundet den og skænket os det, så den må ophøre. Den har ikke længere nogen ret over dem, som tror på Kristus. Sådan har han også frigjort os fra omskærelsen alene ved, at han uskyldigt underlagde sig den, og han har skænket os sin ret over den. Se, det siger jo netop det samme som, at Kristus er født under loven, for at han kunne frikøbe dem, som var underlagt denne.\nFordærvsmagterne afvæbnes, når de konfronteres med deres synd mod Kristus\nEndvidere har han også givet sig ind under alle andre love, hvoraf han ikke var skyldig at holde en eneste af dem, fordi han er Herre og Gud over alle ting. Derfor er de alle skyldige mod ham, har gjort ham uret og må nu med rette være underlagt ham. Nu har han også skænket os dem. Når vi derfor tror på Kristus, og loven vil straffe os som syndere, og døden trænger ind på os, og på den måde vil drive den elendige samvittighed til Helvede, og du så holder deres egen synd og uret op imod dem, som de har begået mod Kristus, din Herre, mener du da ikke, at de også vil skamme sig og må blive mere forskrækket for dig, end du for dem? Døden vil føle sin skyld og flygte med skam. Loven vil give slip på sin afskrækkelse og smile venligt med Kristus. Sådan må man fordrive synd med synd. De synder, som de har gjort mod Kristus og nu også mod dig for din tros skyld, er større end dem, som du har gjort mod dem. Her vil Gud, den retfærdige dommer, ikke tåle, at en stor synd hænger den lille, men skal den store gå fri, så må den lille meget mere være fri. Derom siger Paulus i 1 Kor 15, 55-57: ”Død, hvor er din brod? Dødens brod er synden, og syndens kraft er loven. Men Gud ske tak, som giver os sejren ved vor Herre Jesus Kristus!” Se, er det ikke en liflig forløsning fra loven ved den, som uskyldig gav sig ind under loven?\nAk Gud, hvilken overmådelig rig og mægtig ting troen dog er! Den gør jo mennesket ganske til en Gud, for hvem intet er umuligt! Sådan som Kristus siger i Mark 9, 23: ”Alt er muligt for den, der tror.” Derfor siger Salme 82, 6 også: ”I er guder, I er alle sønner af den Højeste.”\nVed troen navngives vi for Gud med Jesu navn\nMed rette får han i dag navnet Jesus, som betyder frelser; for frelser kalder vi på vort sprog den, som hjælper, forløser, saliggør og bringer hvert menneske frelse. En sådan person kalder det hebraiske sprog Jesus. Sådan sagde englen Gabriel til Josef i drømmen, Matt 1, 21: ”Hun skal føde en søn, og du skal give ham navnet Jesus; for han skal frelse sit folk fra deres synder.” Her udlægger englen selv, hvorfor han kaldes Jesus, frelser, nemlig fordi han er sit folk til frelse og salighed. Nu har vi hørt, hvordan det sker ved troen, til hvilken han skænker alle sine goder og rettigheder, som han har over synd, død og lov og gør os retfærdige, frie og salige.\nLigesom omskærelsen betegner vores tro, sådan betegner det, at børnene får deres navn ved den, at vi ved troen bliver navngivet for Gud og bliver kendt af ham. For alle de, som ikke tror, kendes ikke af Gud, sådan som Sl 1, 6 siger: ”Herren kender de retfærdiges vej, men de ugudeliges vej går til grunde.” Og Matt 25, 12: Sandelig siger jeg jer, jeg kender jer ikke.” Hvordan lyder så vort navn? Ganske ligetil: Ligesom Kristus giver os alt sit, sådan giver han os også sit navn. Derfor hedder vi alle kristne efter ham, alle Guds børn efter ham og Jesus og frelser. Som han hedder, sådan hedder vi også, som Paulus skriver i Gal 3, 26-28: ”I er alle Guds børn ved troen, i Kristus Jesus. I er alle én i Kristus Jesus.” Se, derfor er den kristne stand og ære uendelig stor. Det er hans goders overflødige rigdomme, som han udøser over os, så vort hjerte bliver frit, muntert, roligt og uforfærdet og således holder loven villigt og med lyst.